ועדת הכלכלה, כנסת 20, פרוטוקול מספר 422, 2017-01-30 09:30

איתן כבל: בוקר טוב.

איתן כבל: אנחנו פותחים את הישיבה.

איתן כבל: היום יום שני, מחר יום שלישי, פעמיים כי טוב, נשתדל שגם היום יהיה טוב.

איתן כבל: גברתי מנהלת הוועדה, יועצות, אימפריית התקשורת שלנו, רשמת פרלמנטרית, חברי הכנסת, יפה שבאתם והתייצבתם.

איתן כבל: כבר אין לי מילים.

איתן כבל: אני רוצה להזכיר את פנייתנו בזמנו לראש הממשלה להקים ועדת שרים בראשותו, אני רוצה להזכיר שראש הממשלה הקים ועדת שרים יחד עם שר התחבורה.

איתן כבל: אחרי שעתיים חזר בו ממנה והקים ועדת מנכ"לים בראשות מנכ"ל משרד ראש הממשלה, שהודיע על הקמת ועדת מנכ"לים ועד היום הוא אוסף חומר.

איתן כבל: כמדומני מעל 160 יום עברו, הוועדה התכנסה אולי פעם אחת והיא אוספת חומר.

איתן כבל: אני אומר לכם שזאת אחת השערוריות הגדולות ביותר שנראו.

איתן כבל: אני אומר לכם שוב: אילו היה רמטכ"ל בא לשר ביטחון או ראש ממשלה ואומר לו שגם בשנה הבאה ייהרגו מאות אנשים, הממשלה לא היתה מחזיקה מעמד, ראש הממשלה לא היה יכול להחזיק מעמד.

איתן כבל: אני כבר לא יודע מה לעשות.

איתן כבל: מה אנחנו, כגוף מפקח, אמורים לעשות, גברתי היועצת המשפטית, בעבודתנו?

איתן כבל: אני מרגיש שאנחנו כבולים לחלוטין.

איתן כבל: אני רוצה להזכיר – ואם עדיין לא קבענו תאריך, אז אני מבקש לקבוע לאלתר – שיהיה דיון שיסכם את שנת 2016, הקשה, ויעסוק בתוכניות ל-2017, כפי שביקשתי.

איתן כבל: מפכ"ל המשטרה צריך להשתתף בדיון הזה, גם שר התחבורה, גם השר לביטחון פנים ואני מבקש גם את מנכ"ל משרד החינוך שיהיה חלק מהדיון הזה.

איתן כבל: במה שתלוי בנו, נמשיך, נעשה, נעלה ונזכיר את העניין הזה מדי שבוע.

איתן כבל: אני חושב שזאת חובתנו כולנו, של כל חברי הכנסת, חברי הבית.

איתן כבל: ובמעבר חד, ברשותכם, אני רוצה להיכנס לדיון - - -

אוסאמה סעדי: אפשר בנושא הזה, אדוני היושב-ראש?

איתן כבל: בבקשה.

אוסאמה סעדי: אני מצטרף בכל הכבוד למה שאמר כבוד היושב-ראש, במיוחד שבשבוע הזה אנחנו בחברה הערבית, במגזר הערבי, איבדנו מעל חמישה הרוגים בתאונות דרכים.

אוסאמה סעדי: רק בתאונה אחת שהיתה בגליל נהרגו ארבעה צעירים – אישה ושני צעירים מגוש חלב, מכפר כנא ומיישובים אחרים.

אוסאמה סעדי: אנחנו יודעים את הסטטיסטיקה הנוראית ששיעור ההרוגים במגזר הערבי הוא כמעט שליש, פי כמה מאשר היחס שלנו באוכלוסייה, ולכן אנחנו מברכים את אדוני היושב-ראש.

אוסאמה סעדי: היינו בוועדה שלך כמה פעמים בנושא הזה של תאונות הדרכים, ואנחנו מעלים את זה בכל פעם בהצעה דחופה בדיון מהיר ובדיונים בוועדות.

אוסאמה סעדי: אני חושב שבאמת הממשלה והרשויות צריכות לקחת את הנושא הזה ברצינות, כי ינואר היה ינואר שחור ביותר.

אוסאמה סעדי: אם המגמה הזאת תימשך, אני לא יודע לאן נגיע עם המספרים.

יחיאל חיליק בר: קודם כול, אני מחזק את ידיך, רק לעדכן בהמשך למה שידידי אמר פה.

יחיאל חיליק בר: עשינו ישיבה לא מזמן על הרוגי תאונות דרכים בקרב ילדים.

יחיאל חיליק בר: יש עלייה מדאיגה, ולכן במאמצים שלך, במסגרת הוועדה או בכל סיעה, אם אפשר גם להגביר את התקצוב סביב מוסדות לימוד בעיקר, ששם אנחנו רואים עוד ועוד ילדים נדרסים בכל שנה.

יחיאל חיליק בר: הנושא הזה של ילדים הרוגים – מאוד חשוב לתת עליו את הדגש לצד ההרוגים במגזר הערבי ובמגזר הכללי.

יחיאל חיליק בר: רציתי להביא את זה לתשומת לבכם.

איתן כבל: אני רוצה להזכיר שוב את מה שכבר ברור.

איתן כבל: הקמנו ועדת משנה, מפאת חשיבות העניין, בראשות חבר הכנסת יעקב אשר, שמתכנסת ועושה כל אשר נדרש כדי לקדם את ההליכים.

יחיאל חיליק בר: הנתון, אדוני, שבכל שנה נמחקת כיתת לימוד שלמה.

איתן כבל: מטורף לגמרי.

איתן כבל: וברשות

איתן כבל: כם במעבר חד, היום תוך כדי עלעול ב"דה מרקר" הבוקר ראיתי שיש כאן אנשים שאולי חלקם - - -

אוסאמה סעדי: אדוני היושב-ראש, העליתי בפייסבוק תמונה באותו יום שהיו חמישה הרוגים במגזר הערבי בתוך 48 שעות – יד וכתוב "די".

איתן כבל: אולי צריך לעשות קמפיין כזה, קמפיין "די".

איתן כבל: ברשותכם, התקדמתי.

איתן כבל: ראיתי היום את הכותרת של נתי טוקר.

איתן כבל: היי נתי, הוא בטח צופה בנו.

איתן כבל: קודם כול, חברים, בעדינות על נתי, כמה לתת לו בכתבה אחת?

איתן כבל: דחפו לו ודחפו לו.

איתן כבל: פיטום האווזים כבר נאסר.

איתן כבל: תתייעצו, תשאלו.

איתן כבל: כל אחד מציג את עצמו כאילו רק הוא בצד הזה – יש המדליפים ויש המודלפים, שהם בדרך כלל הרעים.

איתן כבל: אני רוצה להבהיר בעניין הזה שהחוק הזה הוא חלק מחוק ההסדרים.

איתן כבל: היתה לי התחייבות שהחוק הזה יובא להצבעה.

איתן כבל: כמו שצפיתי בדיונים המקדימים, ואמרתי את זה גם לדוד בזמנו, כאשר כולם חשבו שחוק הבזק, חוק הרכיבה על התשתיות, יהיה הדרמטי והקשה בגלל השמות שעלו שם, אמרתי להם: חברים, הירגעו נא.

איתן כבל: אם יהיה נושא שיהיה עם המון לחצים וקשיים זה יהיה החוק שבו אנחנו דנים עכשיו.

איתן כבל: וברוך השם, אתם לא מאכזבים.

איתן כבל: זה עומד בציפיות ואפילו עולה עליהן.

איתן כבל: אני רוצה להבהיר כאן את הדברים, ואני גם אומר לאוצר בצורה ברורה, לכל הקבוצות באוצר: אני לא ממשלה.

איתן כבל: ועדת הכלכלה איננה ממשלה.

איתן כבל: אם הממשלה חושבת שהחוק הזה לא טוב, תואיל הממשלה למשוך את החוק.

איתן כבל: אף אחד לא יבזה אותנו כוועדה.

איתן כבל: אני לא אאפשר לבזות אותנו כוועדה, אני אומר זאת בצורה ברורה.

איתן כבל: אנחנו מתייחסים לעבודתנו בכבוד, אלה שמסכימים יותר, אלה שמסכימים פחות, אלה שמתווכחים מפה, אלה שמתווכחים משם, וזה לגיטימי, ולחצים כאלה ולחצים אחרים, גם זה לגיטימי.

איתן כבל: יש חוק שהוא נכון, נכון להביא ונכון לקדם, צריך לשפר, צריך לעשות לו שיפצורים כדי שבסופו של עניין נוציא תוצאה טובה מתחת ידינו, אבל אני אומר לכם, במה שתלוי בי, ואני אומר את זה גם לחברים שלי כאן:

איתן כבל: אנחנו לא נקרוס תחת הלחץ, אני גם לא אתן את זה.

איתן כבל: טובת הציבור היא לפני טובת

איתן כבל: כם שלכם.

איתן כבל: זה לגיטימי שיש לחצים, אני לא מנסה להיות, לא טהרן, לא צדקן ואני לא פלס, כמו שאמרתי לכם, אני לא מסתובב ומחפש את העינית עם פלס המים בכל בוקר איפה היא נמצאת.

איתן כבל: אנחנו יודעים איפה אנחנו חיים ואני גם מבין את הלחצים, רק שאף אחד מכם לא בל"ו צדיקים, כי אין מקום.

איתן כבל: זה ברור לי, ואני יודע לקבל את זה.

איתן כבל: תכבדו גם אותנו, אני אומר את זה לכל השחקנים, ויש שלב שזה כבר לא מכבד.

לכן אני אומר: פרי, בבקשה.

לכן אני אומר: סליחה על הטון, אבל לא הותרתם בידי ברירה.

יעקב פרי: אני שמח שסיימת את דבריך, אדוני היושב-ראש, במה שחשבתי שנכון להעלות פה עוד לפני שדנים בסעיפים.

יעקב פרי: כולנו נתונים למערכת – לא נקרא לה "לחצים" – מערכת לוביסטית מצד כל הגורמים.

יעקב פרי: לגיטימי לחלוטין.

יעקב פרי: באמת לגיטימי.

יעקב פרי: אני סברתי שהדיון בנושא הספורט אמור להגיע למצב שבו ניטיב עם הלקוחות, עם אלה שצופים בספורט, נקודה.

יעקב פרי: גם ברור לכולנו שיהיו כאלה שקצת יותר ייפגעו, יש כאלה שקצת פחות ייפגעו.

יעקב פרי: כנראה אפשר לתקן פה, אפשר לתקן שם, אפשר פה להוריד ימים, אפשר פה לטייב את הבוררים, את המתווכים וכיוצא בזה.

יעקב פרי: עם זאת, אני מוכרח לומר לך בכנות רבה, ואתה יודע שאני בדרך כלל עושה זאת, מגיעים אלי כל הזמן כל מיני מתווכים שאומרים: אל תטרח אפילו לבוא היום לוועדה, כי לא יהיו הצבעות.

יעקב פרי: אולי לא כדאי לעשות הצבעות, כי הרי חוק ההסדרים כבר עבר, אז מה בוער?

יעקב פרי: אם זה לא בוער, נתפנה לדברים אחרים - -

איתן כבל: ויש מה לעשות.

יעקב פרי: יש מה לעשות.

יעקב פרי: - - אם זה בוער, נתחיל לסכם את העניינים האלה.

יעקב פרי: אני בעד להתחיל היום בהקראה, להתחיל הצבעה.

יעקב פרי: לא נסיים היום, נסיים בישיבה הבאה.

יעקב פרי: זו נקודה אחת.

יעקב פרי: הנקודה השנייה, כתבתי לך, אדוני, את הדאגה שלי לגבי העלאת המחירים שהיתה בהוט - -

איתן כבל: יש דיון על זה.

יעקב פרי: - - אני מבקש לקיים על זה דיון.

איתן כבל: אני כבר אומר לאדוני, כדי שיידע, נקיים את הדיון - -

<לאה ורון: ביקשנו מסמך ממרכז המחקר והמידע, הוא הוכן.

איתן כבל: - - הדבר היחיד שמעכב את הדיון זו בקשה שלנו למכון המידע והמחקר של הכנסת, כדי שנגיע לפה מוכנים.

איתן כבל: ביקשנו, בהמשך לבקשה שלך, לזמן את הדיון, לעשות לנו סקירה של המחירים, לא רק בהוט, אלא גם ביס ובגופים האחרים, ויתקיים דיון, אדוני, בשאלה הזאת, אבל כל דבר בעתו.

יעקב פרי: הערה אחרונה, קצרה - - -

איתן כבל: ההערה שלך עד עכשיו היתה מקובלת לחלוטין.

יעקב פרי: - - - קצרה לחלוטין.

איתן כבל: אמרתי שההערה מקובלת לחלוטין.

יעקב פרי: תודה.

יעקב פרי: אני חושב שבסופו של דבר מי שנראה שהכי מודאג או נראה מוטרד הם דווקא אלה שעדיין לא לגמרי בלופ.

יעקב פרי: זאת אומרת, אלה שאנחנו רוצים שייכנסו לתחרות.

יעקב פרי: דהיינו, סלקום ופרטנר.

איתן כבל: סלקום לדעתי כבר פחות.

יעקב פרי: סלקום יותר, פרטנר לגמרי לא.

יעקב פרי: צריך באיזה מקום לנסות – אני יודע שלא יהיה צדק מוחלט – לעשות צדק עם כולם, אם אנחנו רוצים להיות הגורם שיכניס את כל הנושא של הערוצים – אני מדבר על הערוצים, לא על המפעלים - - -

איתן כבל: אנחנו עוסקים אך כדי להבהיר כאן – אנחנו עוסקים אך ורק בתהליך שקוראים לו "ערוצים".

יעקב פרי: ערוצים, לא במפעלים.

יעקב פרי: אנחנו צריכים לנסות לעשות עד כמה שאנחנו יכולים צדק עם כולם, עם הקטנים ועם הגדולים.

יעקב פרי: תודה.

איתן כבל: תודה, אדוני.

איתן כבל: כל אשר אמרת מקובל עלי לחלוטין, וכך יהיה.

איתן כבל: תיכף נעבור להקראה.

איתן כבל: יש פה מי מחברי הכנסת שרוצה לומר מילה?

איתן כבל: בבקשה, אוסאמה.

אוסאמה סעדי: אדוני היושב-ראש, אנחנו כבר הבענו את דעתנו בנושא הזה של שידורי הספורט, ואני כחובב ספורט מושבע, אתמול הייתי במשחק של סחנין מול אשקלון ואחרי זה ראינו עוד כמה משחקים, גם באליפות אפריקה, גם בליגה - - -

יעקב פרי: אליפות אפריקה זה גרנט - - -

איתן כבל: נברך אותו, עלה לחצי הגמר.

איתן כבל: נברך אותו כדי שאלה שלא אוהבים אותו יתרגזו.

אוסאמה סעדי: יש כאלה?

איתן כבל: לא חסר, ברוך השם.

אוסאמה סעדי: מה שאמרנו, גם שידורי ספורט בערבית.

אוסאמה סעדי: יש לנו למעשה טלוויזיה אחת שזו טלוויזיה "הלה", שהיא מקבוצת - - -.

אוסאמה סעדי: צריך כמה שיותר.

אוסאמה סעדי: הדאגה שלנו העיקרית, אדוני, העיקרית, ולא שום תכלית או מטרה אחרת, זה אך ורק הצרכן.

אוסאמה סעדי: קראתי היום באיזה עיתון שרק העניין הזה של הכנסת הטלוויזיה של סלקום TV זה 300 מיליון שקל.

אוסאמה סעדי: 300 מיליון שקל.

אוסאמה סעדי: אני לא יודע אם זה יזום, לא יזום, אבל גם אם זה לא יחסוך מיליארדים, זה בוודאי יחסוך מאות מיליוני שקלים לצרכנים.

<אדר זהבי: רק שכל זה לא קשור לדיון של היום.

<אדר זהבי: ה-300 מיליון, זה לא קשור לספורט בכלל.

<אדר זהבי: אין לו שום קשר לספורט.

<אדר זהבי: כל הדיון הזה - - -

איתן כבל: זהבי.

איתן כבל: זהבי, באת מלא אנרגיות.

<אדר זהבי: מלא אנרגיות.

<אדר זהבי: ..

איתן כבל: נשמה, יש חדר חושך פה ליד...

אוסאמה סעדי: לא יעלה על הדעת שנשלם 400-300 שקל מנוי בחודש, כאשר יש ערוצים אחרים וטלוויזיות אחרות שמציעים כמעט אותה חבילה בכמה מאות שקלים בשנה.

אוסאמה סעדי: ההבדל הוא משמעותי.

אוסאמה סעדי: אי-אפשר להסתיר את זה.

איתן כבל: תודה.

איתן כבל: לפני שאנחנו עוברים להקראה - - -

יואב קיש: אני מקווה רק לדבר אחד - -

איתן כבל: בבקשה.

יואב קיש: - - שאולי זו תהיה הפגישה האחרונה, ולא נצטרך לשמוע עוד פעם את הנאום - - -

איתן כבל: אני מצטער, אדוני.

איתן כבל: אני שמח שאני לא נאלץ לשמוע את הנאומים שלך אצלך.

יואב קיש: לפעמים אתה נאלץ, ידידי.

איתן כבל: נכון.

יואב קיש: אין לך ברירה.

איתן כבל: הייתי צריך היום להיות.

יואב קיש: אני אומר את זה בחיבה.

איתן כבל: ברור.

איתן כבל: לגמרי אני מקבל את זה באופן הזה.

איתן כבל: אני אומר שנדע כולנו, היום אנחנו מתחילים את ההקראה, כמו שאמר גם פרי, ואני מניח שחלק מהאנשים פה יעשו פיליבסטר, אז מה שנצטרך להשלים בדיון הבא, נשלים.

איתן כבל: גם הם יצטרכו לשבת ביניהם, הגופים הנוספים, בעקבות הדיונים כאן.

איתן כבל: כמו שאמרתי לכם, אם האוצר לא ימשוך, אנחנו הולכים על זה עד הסוף, חברותיי וחבריי חברי הכנסת.

איתן כבל: בבקשה.

איתן כבל: מי עוסק בהקראה?

איתן כבל: בבקשה, גברתי.

איתן כבל: אף אחד לא ידבר בלי רשותי.

איתן כבל: מי שמדבר פה בלי רשותי, אני פשוט מוציא אותו החוצה.

איתן כבל: תודה.

איתן כבל: בבקשה, אפשר להתחיל.

<אסתר פלדמן: הצעת חוק התקשורת (שידורי ספורט) (תיקון מס' 65), התשע"ז-2017 אני קוראת את כל ההגדרות, גם אלה שרלוונטיות למפעל ספורט משמעותי ואנחנו נעבור לערוצים.

איתן כבל: תסבירי.

יעקב פרי: מה זה "למעט רישיון"?

איתן כבל: אני ארצה שהיא תחזור ותסביר.

<תמיר אפורי: זה על מפעלים.

<תמיר אפורי: כל זה על מפעלים.

איתן כבל: שנייה.

איתן כבל: היא אמרה.

איתן כבל: אם היה קצר בתקשורת, היא אמרה שהיא תקרא גם את מה שנוגע למפעלים.

איתן כבל: אני עם ירידת שמיעה שמעתי את זה.

<תמיר אפורי: לאיזה צורך?

<תמיר אפורי: למה?

אוסאמה סעדי: אתם רוצים לדון?

איתן כבל: סליחה, חברים יקרים.

איתן כבל: אפורי, צא החוצה.

איתן כבל: אפורי, צא החוצה.

איתן כבל: אפורי, צא החוצה.

איתן כבל: ככה זה יהיה.

איתן כבל: אתם לא מתווכחים אתי היום.

איתן כבל: אף אחד לא מתווכח אתי היום.

איתן כבל: התווכחתם מספיק, אמרתם את שלכם מספיק.

איתן כבל: אנחנו כבר לא שם.

איתן כבל: תודה רבה.

איתן כבל: בבקשה, גברתי.

עיסאווי פריג': התישו אותך לפני כן.

איתן כבל: מספיק.

<אסתר פלדמן: אני אמשיך.

יעקב פרי: אני מבקש רק הסבר על - - -

איתן כבל: על הכול צריך הסבר.

איתן כבל: תקרא לתמיר אפורי.

איתן כבל: אני מבקש ממך עכשיו לעסוק בעניינים הנוגעים אך ורק ל-must sell, חובת המכירה במה שנוגע לערוצים.

איתן כבל: להסביר כל דבר ודבר בצורה מוסדרת.

איתן כבל: אפורי, זה היה גם לכולם הבהרה.

איתן כבל: בפעם הבאה כבר לא חוזרים.

איתן כבל: בבקשה.

<אסתר פלדמן: השאלה של חבר הכנסת פרי לא נוגעת להגדרה שנוגעת לערוצי ספורט.

<אסתר פלדמן: השאלה אם אפשר להשיב לו.

יעקב פרי: אם זה לא לערוצים, עזבי.

איתן כבל: אם זה לא מקדם אותנו בדיון הזה, גברתי לא חייבת.

יעקב פרי: אם זה לא לערוצים, אני מוותר.

<אסתר פלדמן: אנחנו מדברים על ערוצי ספורט.

<אסתר פלדמן: כשאנחנו מדברים על מפיק ערוץ ספורט זה מי שמפיק ערוצי ספורט, ואנחנו מתייחסים לספק תכנים, שזה מה שכולם כאן מתכוונים.

איתן כבל: אני לא מציע לך לדבר בשם כולם כשאת סביב השולחן הזה.

<אסתר פלדמן: לא, לא, לא.

<אסתר פלדמן: כולנו מבינים שספק תכנים מכוון לפלטפורמות.

איתן כבל: אם מבינים, אז סבבה.

<אסתר פלדמן: לפחות על זה יש הסכמה, ספקי התכנים עם הפלטפורמות.

איציק שמולי: את יכולה להסביר את ההבדל בין מפיק למפיק רשום?

<אסתר פלדמן: יש לנו מרשם שמנהלת המועצה, שבו כל אחד שרוצה לקבל זכות לפי הפרק הזה, נרשם במועצה, על מנת שמי שמוטלת עליו החובה יידע למי הוא צריך לתת את הזכות.

<אסתר פלדמן: כלומר, כשמגיעה פלטפורמה למפיק ערוץ ספורט, רק אם היא פלטפורמה רשומה במרשם, הוא מחויב למכור לה את הרישיון לשידור של הערוץ שלו.

יעקב פרי: איפה קיים המרשם?

יעקב פרי: איפה?

יעקב פרי: במועצה לכבלים?

<אסתר פלדמן: כן, במועצה לשידור כבלים ולוויין.

איציק שמולי: לא כל מפיק ערוץ ספורט בהגדרה הוא מפיק רשום?

<אסתר פלדמן: לא.

<אסתר פלדמן: רק מי שהלך למועצה ונרשם.

עיסאווי פריג': תני דוגמה של שמות מהמציאות.

<אסתר פלדמן: אגב, המרשם במקור כלל גם מפיקי ערוץ ספורט וגם ספקי תכנים.

<אסתר פלדמן: עכשיו, משאנחנו מדברים רק על מכירה של ערוצי ספורט, אנחנו מדברים רק על רישום של ספקי תכנים.

<אסתר פלדמן: כלומר, מי שרוצה לקבל זכות, נרשם במרשם.

איציק שמולי: אולי נאמץ את הצעת עיסאווי לדוגמה, אדוני היושב-ראש, שנבין?

<אסתר פלדמן: עו"ד איתמר חרמון מהמועצה - - -

איתן כבל: אני אאפשר.

איתן כבל: חברים, אני אומר בעיקר לנציגי הממשלה על שלוחותיה, קרי, גם מועצת הכבלים והלוויין, אנשים פה לא חיים את המושגים היומיומיים האלה.

אוסאמה סעדי: להמחיש.

איתן כבל: להמחיש, בדיוק.

איתן כבל: בבקשה.

<איתמר חרמון: אני עו"ד במועצה לכבלים ולוויין.

<איתמר חרמון: המרשם הוא מרשם חדש.

<איתמר חרמון: זאת אומרת, אין דוגמאות קונקרטיות.

<איתמר חרמון: המרשם יוקם מכוח החוק הזה, אבל לצורך העניין, לאחר שהוא יוקם, תבוא פלטפורמה, נניח פרטנר, ותירשם במרשם.

<איתמר חרמון: על-פי התנאים שייקבעו לה ייקבע אופן הרישום.

<איתמר חרמון: לאחר שחברת פרטנר תירשם במרשם היא תוכל לרכוש ערוצי ספורט מכוח חובת must sell שנקבעת כאן בחוק הזה.

עיסאווי פריג': אתה אומר שאין מרשם חדש וזה אמור לקום מכוח החוק הזה.

<איתמר חרמון: נכון.

עיסאווי פריג': אנחנו מדברים על מפיקי ערוצי ספורט, נכון?

עיסאווי פריג': מי הפוטנציאל להיות רשום במרשם החדש?

עיסאווי פריג': מי הם?

עיסאווי פריג': שאני אבין.

<איתמר חרמון: זה מרשם של ספקי תכנים, כמו שהסבירה - - -

עיסאווי פריג': אתה הלכת - - -

<איתמר חרמון: אני אענה לך.

<איתמר חרמון: זה מרשם של ספקי תכנים, דהיינו, פלטפורמות.

<איתמר חרמון: כל מי שיבקש לרכוש ערוץ ספורט יוכל להירשם.

<איתמר חרמון: למשל חברת הוט, חברת יס, חברת פרטנר, חברת סלקום, פלטפורמה חדשה שתרצה לקום באינטרנט.

עיסאווי פריג': אלו פלטפורמות בערוצי ספורט, ספקי תכנים בערוצי ספורט.

איילת נחמיאס ורבין: One לדוגמה זה לא - - -

<איתמר חרמון: One הוא ערוץ, הוא לא ספק תכנים.

<איתמר חרמון: מאחר שהוועדה הנכבדה בינתיים מקדמת רק את עניין הערוצים, זה יהיה מרשם רק של ספקי תכנים, דהיינו, של הרוכשים של הערוץ.

איתן כבל: מיכל, בבקשה.

<מיכל רפאלי כדורי: אני מבקשת להגיד גם לחברי הכנסת וגם - - -

איתן כבל: אפשר להתחיל בתודה לוועדה על המכתב שהוצאנו.

<מיכל רפאלי כדורי: לא ידעתי שאני יכולה להגיד את זה.

איתן כבל: את תמיד יכולה.

איתן כבל: דברים טובים תמיד אפשר.

<מיכל רפאלי כדורי: אני מודה לוועדה וליושב בראשה שפנה לשרת המשפטים וביקש לקדם את החקיקה שתסייע במאבק בפירטים.

איתן כבל: תודה.

איתן כבל: וזה דברים טובים שעלו פה בוועדה.

<מיכל רפאלי כדורי: אני מודה, מודה, מודה.

<מיכל רפאלי כדורי: מודה.

<מיכל רפאלי כדורי: בכל זאת אני רוצה להגיד עוד משהו - - -

איילת נחמיאס ורבין: זו גניבת זכויות יוצרים מעזאם עזאם...

איתן כבל: גם שרת המשפטים ענתה תודה.

איתן כבל: סליחה, למה אתם בולמים דברים טובים?

איילת נחמיאס ורבין: יום שני בבוקר, איתן ניצח אתמול בבחירות, אז תזרמו אתו היום.

איתן כבל: הלאה.

איתן כבל: לא חשוב.

<מיכל רפאלי כדורי: רציתי להגיד עוד פעם תודה.

איתן כבל: זה בסדר.

<מיכל רפאלי כדורי: תודה.

<מיכל רפאלי כדורי: ובכל זאת רציתי להגיד דבר אחר - -

איתן כבל: בבקשה, גברתי.

<מיכל רפאלי כדורי: - - שהוא ממש לא תודה.

<מיכל רפאלי כדורי: אני מבקשת לרשום בפרוטוקול שאני לא יכולה שלא להרים גבה, חברי הכנסת, לא יכול להיות שמדינה שנותנת הטבה כזאת לשחקנים חדשים לא לוקחת בתמורה שום דבר.

<מיכל רפאלי כדורי: חבל מאוד שלא נמצאים פה היוצרים.

<מיכל רפאלי כדורי: בחקיקה הזאת יש סיוע גדול מאוד לפלטפורמות חדשות, ואותן פלטפורמות שיקבלו את ה-must sell הזה לא מחויבות בשום דבר, בוודאי לא בהפקות מקור.

איתן כבל: אני אגלה לך סוד.

<מיכל רפאלי כדורי: אני יודעת שזה לא שייך לטקסט המדויק, אבל חשוב שיהיה בפני הוועדה שפלטפורמה כמו סלקום או פרטנר שמקבלת הגנה כזאת מהמדינה היא צריכה בתמורה לתת משהו.

<מיכל רפאלי כדורי: בינתיים היא לא נותנת כלום.

איתן כבל: אני רוצה לגלות לגברתי סוד, יש מי שחושב שאתם השחקנים הכי חזקים והכי דורסניים בשוק, הוט ויס.

איתן כבל: זה יפה שאת אומרת את הדברים פה על השולחן - - -

<מיכל רפאלי כדורי: בינתיים אנחנו מפרנסים את היצירה הישראלית.

איתן כבל: זה בסדר גמור.

עיסאווי פריג': מי שייכנס – יפרנס.

איתן כבל: מיכל, הבאת את עמדתך, אז אני אומר גם עמדות אחרות, שאולי לא יגידו אותן כאן מסיבות כאלה ואחרות סביב השולחן.

איתן כבל: אני מרשה לעצמי ברגע של השתפכות לספר לכם שיש מי שסבור שהוט ויס הם השחקנים הדורסניים של השוק.

<מיכל רפאלי כדורי: למה אתה משתמש במונח "דורסני"?

<מיכל רפאלי כדורי: אני לא מבינה.

<מיכל רפאלי כדורי: מה דורסני?

עיסאווי פריג': זה דואופול, זה הכול.

איתן כבל: אני מרשה לה בשביל הקטעים שהיינו ביחד לפני הרבה שנים.

איילת נחמיאס ורבין: אני יודעת, גם אני, אבל - - -

איתן כבל: מיכל, קודם כול, המביא דברים בשם אומרם, מביא גאולה לעולם.

איתן כבל: אם גם יש קצת הסכמה מצדי בדבר הזה, אז זה בכלל גאולה כפולה.

איתן כבל: מה שאני מנסה להגיד בעניין הזה שאת מציגה את הדברים בדרך שלך, וזה לגיטימי, אחרים רואים את הדברים אחרת לגמרי, שצריך לחזק את הכוחות החדשים שנכנסים לשוק, כי הכוחות הקיימים הם חזקים מדי, אם אני אשתמש במושגים שלא ערבים לאוזנך.

איתן כבל: אני משתמש במשהו קצת מפויס, אבל הוא עדיין לא פוסל לגמרי את מה שאני חושב על הוט ויס, ונגיע גם לזה.

איתן כבל: בבקשה, מישהו עוד רוצה לעכב אותנו?

איתן כבל: בבקשה.

<חגי נצר: אני מטעם דיסקברי, לגבי ההגדרה של מפיק ערוץ ספורט, "מי שמפיק ערוץ ספורט, ובכלל זה מתכנן, מפיק, רוכש ומשבץ תכנים ועורך אותם לשם הבאתם לשידור".

<חגי נצר: שוב, מדובר פה על ערוץ ש-50% ממנו לפחות מוקדש לתכנים.

<חגי נצר: זה אומר שגם לקוחה כמו דיסקברי, הלקוחה שלי, שהיא חברה מחו"ל - - -

איתן כבל: העלית אנשים על מטוסים להגיע לפה.

<חגי נצר: רגע.

<חגי נצר: היא מפיק ספורט בחו"ל.

<חגי נצר: הציבור בהחלט חשוב, אבל צריך להבין שעלול להיות פה בומרנג, כי זו התערבות בוטה, זו הכתבת מחיר לערוץ זר וכפייה עליו למכור את עצמו.

<חגי נצר: מומחה זה כפייה בסופו של דבר.

<חגי נצר: אני מבקש להדגיש בעניין הזה שאפשר לעשות הכול, ואפשר הכול לשים תחת הכותרת של "טובת הציבור", אבל העולם הוא עולם גלובלי, ויש בו כללי מסחר, ואם לא מתחשבים בהם, בסוף יהיה בומרנג.

<חגי נצר: לכן מה שצריך לעשות זה להתרכז בחברות ישראליות, לכתוב "מי שמפיק ערוץ ספורט בישראל".

<חגי נצר: אי-אפשר לכפות, לא על יורוספורט ולא על כל מיני גופים אחרים, זה הכול.

איתן כבל: שתי נקודות אני רוצה להשיב לאדוני המכובד, ובאמת אני מתכוון לזה.

איתן כבל: נקודה ראשונה, העולם הגלובלי שעליו אתה מדבר הולך להתנהל כנראה בצורה אחרת, נחתמו לאחרונה כמה צווים ולא על-ידי נשיא מדינת ישראל.

איתן כבל: זו נקודה אחת.

איתן כבל: נקודה שנייה שאני רוצה לומר לך - - -

<חגי נצר: הוא יכול להרשות לעצמו, סליחה.

איתן כבל: אני מסכים אתך, חגי.

איתן כבל: אין לנו בעניין הזה ויכוח, יש כאלה שזה גם מדביק אותם.

איתן כבל: זה דיון אחר.

איתן כבל: לא נפתח פה דיון פוליטי, אני רק רוצה לומר לך את הדבר הבא, חגי, אם היה לי שקל על כל מילה כמו שאמרת – עוד לא היה, עוד לא יהיה – על השבר שזה יגרום, הייתי האיש הכי עשיר בעולם, כי הקירות האלה, לו ידעו לספר על כל האיומים, על כל הצעות החוק שהובאו לכאן, כבר מזמן התמוטטנו כמדינה.

איתן כבל: ובסוף החוכמה גם שלך, וזה מה שביקשתי ממך, כשהיית נוהג לשבת לשמאלי – הפעם אתה מאתגר אותי ממול – אני אומר לך את הדבר הבא: די, אנחנו כבר לא בשלב שאתה מספר לי את הקשיים שלך.

איתן כבל: אתה בשלב שאתה אמור לעזור לי לקדם את התהליך.

איתן כבל: אני מאוד מבקש ממך – אתה אומר דברי טעם בסך הכול תמיד – אני רוצה שתבין שאני רוצה את עזרתכם להוציא את התוצאה הטובה ביותר.

איתן כבל: לעשות לנו חפירות 1914, זה לא יעזור, כי גם המלחמה ההיא הסתיימה, להבדיל אלף אלפי הבדלות.

איתן כבל: אתה לא יכול כל הזמן להתחפר בתעלה שלך, אתה צריך להציץ מעת לעת, יש גם תעלה בצד השני, ולנסות להגיע לאיזה כיוון.

<חגי נצר: אני מקבל את זה, אבל הלחץ, החיפזון - - -

<אדר זהבי: יש עולם ויש ישראל.

<אתי בנדלר: זה חיפזון?

<לאה ורון: איזה לחץ ואיזה חיפזון?

<חגי נצר: נעשה חוק טוב – לא הצבעות, לחץ.

איתן כבל: חגי, אני כבר לא בגיל שאני יכול לגבוה, אני כבר בגיל שאני מצטמצם.

איתן כבל: אתה יודע בזמן שעבר כמה הצטמצמתי?

איתן כבל: אתה יודע כמה זמן עבר?

איתן כבל: זה חיפזון?

איתן כבל: נבחר נשיא, כבר הושבע, החומה בדרך, אנחנו לא סיימנו - - -

<חגי נצר: רק עמונה לא.

<אתי בנדלר: כמה חוקים נחקקו מאז.

איתן כבל: כמה חוקים וצווים הוא חתם מאז.

<אדר זהבי: איתן, קשה קצת לקבוע לעולם.

<אדר זהבי: אתה מנסה פה לקבוע לעולם.

איתן כבל: כשנגיע לעולם, נעסוק בזה, עשה לי טובה.

<חגי נצר: בכל אופן, ההצעה שלי, אם אפשר, להוסיף כאן את המילה "בישראל", זה לשיפור החוק ולטובתו.

איתן כבל: תודה.

איתן כבל: אפשר לשפר את זה גם לשכונות.

<חגי נצר: מה הבעיה?

איתן כבל: למשל הרחוב של צ'רלטון, הרחוב של סלקום.

איתן כבל: איפה פרטנר?

איתן כבל: כל אחד במקום שלו, נסדר שזה יהיה.

איתן כבל: למה להגיד את זה?

איתן כבל: נסדר את זה.

עבד אל חכים חאג' יחיא: רק צריך להסביר שאנחנו עושים חוק אחד לכולם ולא לכל אחד חוק.

איתן כבל: נכון.

עבד אל חכים חאג' יחיא: חשוב שזה יהיה ברור.

איתן כבל: ברשות

איתן כבל: כם, אני רוצה להעלות כאן שתי נקודות, ברשותך.

איתן כבל: נקודה ראשונה, יש כאן העניין של כל החלקים של המפעלים, אני רוצה להוציא אותם מהחוק.

איתן כבל: זה דבר אחד.

איתן כבל: סליחה, גברתי, אם את חושבת מה שאת לוחשת לה עכשיו ומסבירה לה – אם את חושבת שגם את זה צריך לפחות לפצל, אנא השמיעו - - -

<אתי בנדלר: הייתי מציעה בשלב זה אולי לא לקבל החלטת פיצול, אלא לאשר אך ורק את ההגדרות שנוגעות לנושא של הערוצים, ובישיבה הבאה, בהתאם לעמדת הממשלה, אם היא רוצה לקדם או לא רוצה לקדם - - -

איתן כבל: גם זו דרך.

איילת נחמיאס ורבין: אני רוצה להיזכר, אני כבר לא זוכרת.

איילת נחמיאס ורבין: שידור של משחק מרכזי, כמו שהיה בעבר, זה גם נחשב מפעלים?

עיסאווי פריג': זה חלק מהליגה הישראלית.

איתן כבל: זה הליגה הישראלית – לא.

איילת נחמיאס ורבין: זה ליגה ישראלית, הרי חלק מהבעיה - - -

<אתי בנדלר: המועצה צריכה לקבוע מה - - -

איתן כבל: חברים, אני לא רוצה שנקדים.

איתן כבל: את צודקת, יש לך שאלה שהיא במקומה, ונצטרך לראות איך זה מתכתב עם העניינים השונים שמונחים כאן לפנינו.

איתן כבל: את צודקת, גברתי.

איתן כבל: נצטרך לתת לזה תשובה.

איתן כבל: לפני כן אני רוצה שנקבל כאן החלטה פרוצדורלית, שנוגעת גם למה שאמר אפורי לאחר שהלך לבדוק את מזג האוויר בחוץ.

איתן כבל: אני רוצה שנסיים את ההליך הפרוצדורלי.

איתן כבל: אם יש לך, אפורי, משהו שקשור לעניין הפרוצדורלי הזה, כשאני אומר שאנחנו לא דנים במפעלים בשום פנים ואופן - -

<תמיר אפורי: יש לי הערות להגדרות.

איתן כבל: - - אני אאפשר.

עיסאווי פריג': איתן, בעניין הזה.

עיסאווי פריג': אני לא אהיה גורם מעכב, אבל אני חושב שאנחנו שוגים ולא עושים מלאכתנו נכונה.

עיסאווי פריג': המפעלים צריכים להיות חלק מכל החקיקה הזאת, אחרת השינוי שנביא הוא מינורי.

עיסאווי פריג': זו דעתי.

איתן כבל: האויב של הטוב מאוד זה מצוין.

איתן כבל: אנחנו בכמעט טוב מאוד, אנחנו יותר קרובים לטוב.

עבד אל חכים חאג' יחיא: אנחנו בכמעט טוב.

איתן כבל: חאג' צודק, ההגדרה שלו יותר נכונה מההגדרה שלי.

איתן כבל: אתה יודע את הדברים ואיך הם מתקדמים.

איתן כבל: השאלה של המפעלים היא שאלה שגם לי, אדם שמאוד תומך בפתיחת העניינים האלה – אני עצמי עדיין לא נעול לגמרי על העניין הזה.

איתן כבל: והשאלות שעולות סביב המפעלים, והבעיות שמונחות לפתחנו הן הרבה יותר גדולות בשלב הזה מאשר היכולת שלנו לתת מענה נכון, לא רק בשביל לעשות לעצמנו וי.

איתן כבל: לכן בואו נלך שלב-שלב, נסיים את החלק שאנחנו יודעים להתכתב אתו, אנחנו לא הולכים לשום מקום, גם הממשלה ראוי שתאמר את דברה בעניין הזה.

עיסאווי פריג': האם הממשלה מעוניינת או לא.

איתן כבל: עם כל הכבוד לי ולך, כל אשר אני מבקש מהממשלה והקואליציה זה לא לעשות אותנו חוכא ואטלולא.

איתן כבל: בבקשה.

<איתמר חרמון: יש לי שתי הערות.

<איתמר חרמון: סעיף ההגדרות משמש גם לעניין הערוצים.

<איתמר חרמון: זאת אומרת, גם אם יש פה הגדרה שנראית לכם רלוונטית למפעלים, היא רלוונטית לערוצים, כי ערוצי ספורט שתחול עליהם חובת המכירה מוגדרים באמצעות המפעלים שהם משדרים.

<איתמר חרמון: ולכן ההגדרות כאן, למשל ההגדרה ל"מפעל ספורט" ול"מפעל ספורט משמעותי" משמשים אחרי זה - - -

איתן כבל: מר חרמון, אתה מספיק נהיר ובהיר.

איתן כבל: אנחנו נלך באופן שבו היועצת המשפטית שלנו הסבירה.

איתן כבל: אני מקווה שסוף-סוף, אולי גם כל הגורמים שעוסקים בעניין ויש להם אמירה גם ישוחחו ביניהם לפני, זה תמיד מרנין את הלב להגיע מוכן לדיונים, ולא להיזכר תוך כדי שיש נושאים ואמירות.

איתן כבל: אני חושב שמועצת הכבלים והלוויין היא עדיין גורם מדינתי, גם אם יש לה כללים שנותנים לה לפעול באופן עצמאי, וכך צריך שגם יהיה, ואני מקווה שזה כך, ראוי שהם ישוחחו לפני כן.

איתן כבל: ברשותכם, נלך כפי שהציעה גברתי.

<אתי בנדלר: אני מנסה לראות איזה הגדרות צריך לאשר, אבל אולי לפני כן לשמוע הערות להגדרות.

איתן כבל: זה בדיוק מה שבאתי לבקש.

איתן כבל: מר אפורי, בבקשה.

<תמיר אפורי: אחד הסעיפים - - -

איתן כבל: אני רק מבקש מאדוני בעדינות עלינו לפני שהוא דוחס לנו כמו במדחס את הנושאים.

איתן כבל: דבר-דבר ונתקדם.

איתן כבל: בבקשה.

<תמיר אפורי: אחד הנושאים בחוק שמופיעים בהמשך - -

איתן כבל: רק לגופו של עניין.

<תמיר אפורי: לגופו של עניין.

<תמיר אפורי: - - עוסק בשימוש באמצעים טכנולוגיים.

<תמיר אפורי: יש שם הוראה בהמשך.

<תמיר אפורי: בפרק ההגדרות כאן חסרה הגדרה.

<תמיר אפורי: אני רוצה להזכיר שבאופן מקביל דנו ויש הגדרה, היא פשוט חסרה פה.

<תמיר אפורי: אני מוכן לקרוא, כי העתקתי את ההגדרה מהנוסח שהועבר במסגרת חוק ההסדרים, ואם זה יסייע במשהו אשמח לקרוא אותה.

איתן כבל: אנא רשמו זאת לפניכם כדי לתת את התשובות.

עיסאווי פריג': את מי הוא מייצג?

איתן כבל: הוא מייצג את צ'רלטון.

<תמיר אפורי: אני לא חושב שצריכה להיות על זה מחלוקת, זו הגדרה שהוסכמה.

<לאה ורון: על איזה הגדרה אתה מדבר?

<תמיר אפורי: הגדרה של אמצעים טכנולוגיים.

<תמיר אפורי: אני אגיד אותה ממש במהירות.

<תמיר אפורי: "מכשיר, מוצר, תוכנת מחשב, או רכיב של כל אחד מאלה או כל אמצעי טכנולוגי אחר אשר בדרך פעולתו הרגילה משמש למניעת הפעולות האמורות בסעיף 6סו" – אם המספור לא ישתנה, אני לא יודע – "או מיועד למנוע את הפעולות האמורות.

<תמיר אפורי: "

איתן כבל: תודה.

איתן כבל: הלאה.

עיסאווי פריג': מה לדעתך?

<אתי בנדלר: אולי כדאי שתהיה התייחסות לעניין?

<תמיר אפורי: אני רק אשלים את ההערה.

איתן כבל: תנו לו לסיים.

<תמיר אפורי: זה באמת הדבר הפחות חשוב, היותר חשוב הוא, והיו שיחות, כולל אתמול, ובהן הובהר שערוץ ספורט שנותן רישיון לא יכול לתת יותר ממה שיש לו.

<תמיר אפורי: הוא לא יכול לתת רישיון שידור על תכנים שהם לא שלו.

<תמיר אפורי: מה שאני מבקש שבהגדרה הזאת ייאמר שרישיון לשידור הוא לעניין זכות היוצרים של מפיק ערוץ הספורט בלבד, ולא מתייחסת לתכנים של צדדים שלישיים, שהוא לא יכול לתת.

<תמיר אפורי: אני יכול גם להקריא נוסח: "רישיון כמשמעותו בסעיף 37 לחוק זכויות יוצרים, לעניין זכות היוצרים של מפיק ערוץ הספורט בלבד".

<תמיר אפורי: יש שם הפניה לסעיף 11(4), אין לי בעיה עם זה, מה שאתם רוצים, אני לא חושב שזה נחוץ.

<מיכל רפאלי כדורי: זה אומר שהוא לא יכול לתת את המפעלים.

<חגי נצר: את יכולה לתת לי את כולבו שלום, מיכל?

<מיכל רפאלי כדורי: יש לו במפעלים האלה זכויות שידור, אין לו זכויות אחרות.

<מיכל רפאלי כדורי: הוא נותן את זכויות השידור.

<קריאה: - - -

<מיכל רפאלי כדורי: צריך לדאוג לזה.

<מיכל רפאלי כדורי: זה מרוקן את כל החוק מתוכן.

עיסאווי פריג': איתן, לא הבנתי את ההערה של העורך-דין.

עיסאווי פריג': אני רוצה יותר הבהרות.

איתן כבל: בבקשה.

<תמיר אפורי: הבהרות ממני?

איתן כבל: מהמדינה.

עיסאווי פריג': מהמדינה.

עיסאווי פריג': מה המניע שלכם להכניס את זה?

<אסף וסרצוג: את מה?

עיסאווי פריג': מה שעורך-הדין מבקש להוסיף.

איילת נחמיאס ורבין: מה זה אומר?

עיסאווי פריג': מה המניע?

עבד אל חכים חאג' יחיא: לא מה זה אומר, אלא מה המניע, מה מסתתר מאחורי זה.

<אילת פלדמן: המטרה של הוספת שלוש המילים "לרבות רישיון משנה" זו הבהרה שרישיון כולל גם רישיון משנה.

<אילת פלדמן: רישיון משנה זה רישיון שמשרשר הלאה את הרישיון - - -

איילת נחמיאס ורבין: שיעשו עליו הסבה?

<אילת פלדמן: הוא קיבל רישיון, והוא נותן הלאה רישיון משנה.

יעקב פרי: מי קיבל רישיון?

<אילת פלדמן: זה שרשור קדימה.

עיסאווי פריג': יש דוגמה מהמציאות על תהליך כמו שאמרת?

איילת נחמיאס ורבין: זה קיים?

<אילת פלדמן: זה קיים בעולם.

איילת נחמיאס ורבין: זה קיים פה?

<אילת פלדמן: כמונח בחקיקה זה לא קיים.

איילת נחמיאס ורבין: אם זה לא קיים כמונח בחקיקה, ברור לגמרי שצריך להגדיר את זה.

איילת נחמיאס ורבין: זו אפילו לא שאלה.

<אילת פלדמן: רישיון משנה זה - - -

איילת נחמיאס ורבין: אין דבר כזה.

איילת נחמיאס ורבין: אי-אפשר להנחות במשהו בלי להגדיר מה זה.

איילת נחמיאס ורבין: מה שאת אומרת פה שנעשה איזה סוג של המחאה או הסבה.

איתן כבל: איילת.

איתן כבל: סליחה, גברתי, אנחנו לא רוצים להבין עכשיו את הסיפור המשפטי, מה זה אומר, אלא האם זה יכול לפגוע או לחסום או לסגור דברים.

עיסאווי פריג': ממה אתם חוששים?

עיסאווי פריג': יש דוגמאות?

<אילת פלדמן: לשיטתנו המילה רישיון כוללת גם רישיון משנה.

<אילת פלדמן: המטרה של הוספת המילים "לרבות רישיון משנה", נועדה להבהיר.

<אילת פלדמן: עצם העובדה שכתוב "רישיון לפי סעיף 37" זה כולל גם רישיון משנה, כמובן בהנחה שמי שמחזיק ברישיון, יש לו ההרשאה המתאימה.

<חגי נצר: חוק זכויות יוצרים מאפשר מתן הרשאות.

<חגי נצר: בעל היצירה הוא הבעלים שלה, הוא יכול לתת הרשאה למישהו.

<חגי נצר: בדרך כלל הרישיון הוא רישיון לפלוני, user license, כמו של תוכנת מיקרוסופט.

<חגי נצר: אתה לא יכול להעביר אותו הלאה ולמכור אותו הלאה.

<חגי נצר: אתה מוגבל, זה מה שקיבלת.

<חגי נצר: לכן מי שקיבל משהו שהוא מוגבל, הוא כפוף למגבלות והוא לא יכול למכור את זה, זה הכול.

<חגי נצר: ולכן "רישיון משנה" זו הגדרה שגם לא קיימת בחוק וגם עוד עלולה לגרור פרשנויות כאילו עכשיו מותר.

איתן כבל: אוקיי.

איתן כבל: חברים.

<אתי בנדלר: אסתי.

<אסתר פלדמן: אין שום דבר בחוק.

<אסתר פלדמן: אי-אפשר לבוא ולהגיד שמכוח ההגדרה נחייב לעשות מעשים אופרטיביים.

<אסתר פלדמן: נגיע לסעיפים האופרטיביים והמהותיים של החוק ונראה האם החוק מחייב לתת הלאה משהו שאין לך.

איתן כבל: תודה, גברתי.

איתן כבל: בבקשה.

<אתי בנדלר: שתי שאלות.

<אתי בנדלר: א', האם זה עקרוני לכם להוסיף את המילים "לרבות רישיון משנה"?

<תמיר אפורי: זאת לא היתה ההערה שלי.

איתן כבל: אפורי.

<אתי בנדלר: לדעתי זה מיותר, אפשר לחיות בלי זה, ואפשר למחוק את המילים האלה.

<אתי בנדלר: זו הערה אחת.

<תמיר אפורי: לא קיבלתי תשובה להערה שלי.

איתן כבל: אפורי.

איילת נחמיאס ורבין: - - - יש מצב כזה בעולם.

איתן כבל: שנייה.

איתן כבל: גברתי, עמדתך מתקבלת, לכשנצביע, נצביע בלי.

איתן כבל: אם בין לבין יסתבר שזה היום הרת עולם, היום תעמיד במשפט, נשקול לשלב את זה, אבל בשלב הזה, לכשנגיע להצבעה, זה יושמט.

איתן כבל: עניין שני, לפני שאני נותן לך להמשיך.

<אילת פלדמן: אם יורשה לי להוסיף עוד משפט אחד, רק חשוב לנו להבהיר שהמילים האלה נועדו להבהרה וזה לא משנה את המהות, כלומר, רישיון השידור כולל גם את האפשרות לשרשר הלאה כל עוד מי שמחזיק ברישיון, יש לו הרשאה.

איתן כבל: תודה, גברתי.

<אתי בנדלר: אני מתחברת למילים האחרונות של עו"ד פלדמן ביחס להערתו של תמיר אפורי.

<אתי בנדלר: נדמה לי שבהגדרה "רישיון לשידור" - - -

<תמיר אפורי: אני רק רוצה לחדד, הערתי לעניין שלא היתה לגביו שום תשובה - - -

איתן כבל: אנחנו כבר התקדמנו.

<אתי בנדלר: מה לא היה לגביו?

<תמיר אפורי: לא היתה שום התייחסות למה שהערתי, וזה שההגדרה "רישיון לשידור ערוץ" צריך להיות לעניין זכות היוצרים של מפיק ערוץ הספורט בלבד, הזכויות ששייכות לו, צריך לכתוב את זה.

<תמיר אפורי: אלה דברים שדוברו עם האוצר ולהבנתי הוסכמו, אבל הם צריכים להיות כתובים.

<אתי בנדלר: למה צריך לכתוב את זה?

<תמיר אפורי: משום שהוא לא יכול לתת רישיון על מה - - -

איתן כבל: תן לה.

איתן כבל: זה דו-שיח, זה לא מונולוג.

<אתי בנדלר: ההגדרה היא הגדרה מדויקת.

<אתי בנדלר: אחר-כך, בהמשך, כשאנחנו באים לסעיפים האופרטיביים נשאלת השאלה לגבי מה ניתן לתת את הרישיון, ואז תעיר את ההערה שלך.

איתן כבל: צודקת, גברתי.

איתן כבל: אפורי, תתקדם.

<תמיר אפורי: הערה שלישית.

<תמיר אפורי: ההערה השלישית היא לגבי ההגדרה של ספק תכנים.

<תמיר אפורי: זו הערה מהותית.

<תמיר אפורי: עד עכשיו היו דברים יחסית טכניים.

<תמיר אפורי: ההערה של ספק תכנים היא ההערה מהותית.

<תמיר אפורי: החוק הזה בא, לפי רוח הדברים שנאמרת פה פעם אחר פעם בדיונים, לאפשר כניסה של פלטפורמות חדשות לשוק, אבל החוק הזה לא מגביל את עצמו לספקי תכנים חדשים, אלא ההגדרה "ספק תכנים" וגם ההוראות שבאות לאחר מכן מתייחסות גם לספקי תכנים קיימים.

<תמיר אפורי: אני חושב שההגדרה צריכה להיות "ספק תכנים חדש", צריך לקצוב מספר של שנים שאליו זה יתייחס – שלוש שנים, ארבע שנים, שנתיים, מה שחברי הכנסת יחליטו – ושאחרי מספר מסוים של שנים מנגנון התערבות בוטה כזה כפי שהחוק מציע לא יחול יותר.

<תמיר אפורי: יש שוק, השוק עובד, יש הסכמים, אחרי מספר מסוים של שנים החוק לא צריך לחול.

<מיכל רפאלי כדורי: אנחנו מתנגדים לכך.

איתן כבל: ברור לי.

<אתי בנדלר: אתה רוצה לוודא שמי שייכנס במשך - - -

<מיכל רפאלי כדורי: תן לי לנמק - - -

<אתי בנדלר: - - - יהיה זכאי, ואחר-כך לא לאפשר כניסה של ספקי תכנים חדשים, לעצור את התחרות באיזה שלב.

איתן כבל: עכשיו את מבינה על מה אני מדבר.

<תמיר אפורי: לא, לא, לא.

<תמיר אפורי: לא, אני אומר שספק - - -

<אתי בנדלר: זו המשמעות.

<תמיר אפורי: לא, לא, לא.

<תמיר אפורי: ספק תכנים חדש עם איזה מספר שנים שיקבעו פה.

<תמיר אפורי: לאחר מספר שנים הוא לא חדש, הוא כבר בשוק, יש לו כבר הסכמים.

<תמיר אפורי: לא צריך להתגונן עם חסם כניסה ממי שכבר נכנס.

איתן כבל: מר אפורי, העניין ברור.

<אתי בנדלר: יגבילו את - - -

עיסאווי פריג': איתן.

<אתי בנדלר: - - - ל-X שנים, ואחר-כך יעיפו אותם.

עיסאווי פריג': איתן, כתוב "ספק תכנים הרשום במרשם".

עיסאווי פריג': אין ציון לחדש או ישן.

איתן כבל: אתה נרשם.

עיסאווי פריג': רשום במרשם.

איתן כבל: מה המשמעות של זה?

עיסאווי פריג': רשום במרשם.

עבד אל חכים חאג' יחיא: חדש – כמה זמן הוא צריך להמתין כדי להירשם - - -

עיסאווי פריג': אין חדש או ישן.

עבד אל חכים חאג' יחיא: אם הוא נרשם ישר, אין לזה משמעות.

<אסתר פלדמן: הוא צודק.

<אסתר פלדמן: נכון, כל ספק תכנים שרוצה להירשם שעומד בהגדרה.

עבד אל חכים חאג' יחיא: מה הכוונה לחדש?

איתן כבל: עיסאווי, יש כאן שתי משקולות.

איתן כבל: אתה מציג את זה כעניין טכני שצריך להסדיר.

איתן כבל: מאחורי הדיבור הזה יש עולם ומלואו.

איתן כבל: אפורי אמר בקליפת אגוז, הסתבר לך שזה מטע קוקוס, זה לא אגוז... כשאני בפתיחת הדברים שלי אמרתי שיש כאן כוחות, הנה, זה יצא יותר מהר ממה שהתכוונתי.

איתן כבל: מה שאומר כאן מר אפורי שיש כאן שני כוחות, שני וקטורים.

איתן כבל: יש הווקטור הקיים, שהוא השחקן המרכזי בתוך כל התהליך, ואלה הכבלים והלוויין, צריך להגדיר את החבורה שנכנסת.

איתן כבל: כל התהליך הזה לשיטתו, הוא אומר כך: החוק בא קודם כול ולפני הכול לחזק את השחקנים החדשים שנכנסים אל השוק, כדי לייצר את האיזון הנדרש על-ידי המדינה.

איתן כבל: אני מפרש אותך בחייך לא רע, נכון?

<תמיר אפורי: כן.

איתן כבל: תודה.

איתן כבל: אני כמובן אאפשר למיכל לומר.

איתן כבל: יש כאן נציג הוט?

עיסאווי פריג': איתן, אני משתדל לא לשחות בכל העניין.

איתן כבל: בבקשה.

עיסאווי פריג': כשאני קורא את המשפט הפשוט "ספק תכנים רשום במרשם" – מה אני צריך להבין?

עיסאווי פריג': אני, כחבר כנסת.

איתן כבל: תסבירו.

איתן כבל: חברים, אתם יכולים להסביר בעברית מדוברת?

עיסאווי פריג': בשביל מה להיכנס לווג'ראס ולנתח את העברית?

עיסאווי פריג': אפשר עברית יותר פשוטה למה שאפורי אמר?

עיסאווי פריג': תסבירו לי.

<אסתר פלדמן: אחד מסעיפי הפרק הזה מדבר על מרשם שתקים המועצה, כמו פנקס, פנקס רישום שבו אם אתה רוצה להיות ספק תכנים שזוכה לזכויות לפי הפרק הזה, אתה צריך להגיע למועצה, להגיד "אני ספק תכנים".

<אסתר פלדמן: המועצה בודקת האם אתה עומד בהגדרת ספק תכנים, ואז היא רושמת אותך.

עבד אל חכים חאג' יחיא: אם אני מבין נכון, ספק תכנים צריך לבקש להירשם, ואז הוא נבחן.

עבד אל חכים חאג' יחיא: הוא יכול להיות ספק תכנים ולא רשום, כי הוא לא הגיש בקשה להירשם.

<אסתר פלדמן: נכון, או - - -

עבד אל חכים חאג' יחיא: זה המצב?

<אסתר פלדמן: אתה צודק לגמרי.

<אסתר פלדמן: או שהוא לא ביקש - - -

עבד אל חכים חאג' יחיא: הוא צריך להגיש בקשה, ואז בוחנים אם הוא עומד בקריטריונים, ואם כן, רושמים אותו.

<אתי בנדלר: נכון.

עבד אל חכים חאג' יחיא: זו המשמעות?

<אתי בנדלר: נכון.

עיסאווי פריג': זה מה שקיים.

עבד אל חכים חאג' יחיא: הוא עדיין ספק תכנים.

<אסתר פלדמן: נכון, אבל לא רשום.

עיסאווי פריג': זה מה שקיים.

איתן כבל: נכון, עיסאווי.

עיסאווי פריג': מה מר אפורי מבקש?

<אסתר פלדמן: הוא מבקש שנגביל את ספקי התכנים שזוכים לזכויות לפי הפרק הזה, ונגיד רק ספק תכנים חדש.

עיסאווי פריג': לא הבנתי.

עבד אל חכים חאג' יחיא: מה זה חדש?

<אתי בנדלר: שלא חלפו חמש שנים מאז שהוא התחיל לשדר.

<קריאה: גם לא סלקום בסיבוב הבא.

<אתי בנדלר: זה מה שהוא רוצה.

איתן כבל: הוא רוצה לסגור.

עיסאווי פריג': איך הוא אמר את זה במשפטים שלא הבנתי?

איתן כבל: זה העניין, שלא תבין.

<תמיר אפורי: אני מוכן להגיד שוב יותר פשוט.

איתן כבל: לא, לא, לא.

איתן כבל: סליחה.

איתן כבל: ברשותכם, מיכל בבקשה.

<מיכל רפאלי כדורי: חברים, החוק הזה נולד בעקבות המלצות של ועדת פילברג.

<מיכל רפאלי כדורי: למיטב ידיעתי – ובתחום הזה אני קצת מבינה, ונמצא פה אסף שיכול להסביר – הכוונה היתה להסדיר את שוק הספורט בכלל.

<מיכל רפאלי כדורי: ישבה פה הממונה, דיברה על זה שערוצי הספורט הם מונופולים.

<מיכל רפאלי כדורי: הם לא מונופולים והם מתנהגים כמונופולים רק כלפי שחקנים חדשים, הם מתנהגים כך גם כלפי שחקנים קיימים, גם שחקן קיים צריך בכל כמה שנים להאריך את החוזים שלו.

<מיכל רפאלי כדורי: זה לא סוד, וזה מרוח בעיתונים, מערכת היחסים שלנו עם אחד המונופולים הזה הגיעה למצב שחוק כזה היה עוזר לנו.

<מיכל רפאלי כדורי: גם סלקום בעוד שלוש שנים כבר לא תהיה חדשה, גם היא תצטרך לעמוד מולם בהארכת החוזים הבאה.

<מיכל רפאלי כדורי: להגיד היום שהחוק הזה בדיוק כדי להכניס את סלקום ופרטנר לשוק וזהו, זה לעשות חוכא והטלולא מהחוק.

איתן כבל: תודה, גברתי.

<ניר יוגב: - - -

איתן כבל: סלקום, אתם רוצים שהחוק יעבור?

<ניר יוגב: אני רק - - -

איתן כבל: עזוב.

איתן כבל: עשה לי טובה, ההרצאות מיותרות.

<מיכל רפאלי כדורי: הוא רוצה לתמוך בי.

<מיכל רפאלי כדורי: איתן, זה לא קורה כל יום.

איתן כבל: סליחה, דווקא בעניין הזה אני לא רוצה את תמיכתו בך.

איתן כבל: הוט, בבקשה.

עיסאווי פריג': אתה נותן לאפורי להשתלט על הדיון ולקבוע את השיח.

איתן כבל: הלאה.

<יורם מוקדי: אני סמנכ"ל התוכן בהוט.

<יורם מוקדי: כשהתחיל הדיון בחוק הזה, בירכנו על החוק, ואמרנו שהוא יצטרך לטפל בכשל העיקרי, והוא שבעולם הספורט היתה הסדרה שמנעה בלעדיות ומנעה מפלטפורמות יכולת להשתלט על תכנים ולהתקשר בהסכמים בלעדיים עם ערוצי ספורט, וזה מחיל את זה על כלל השוק.

<יורם מוקדי: זו הלוגיקה של החוק הזה, זה ההיגיון שלו.

<יורם מוקדי: הוא בא ואומר בנושא הזה של ערוצי שספורט שלא יהיה מצב שערוץ ספורט ימכור את עצמו רק לאחד ולא יציע את עצמו לשני, והוא יימכר לכולם.

<יורם מוקדי: זו הלוגיקה, היא לא מפרידה בין חדש לישן, והאינטרס הציבורי בסופו של דבר שכולם יראו הכול והמחירים לא יאמירו.

איתן כבל: תודה, סלקום תומך בכם, בהוט ויס.

איתן כבל: חברים, אין לי כוונה להפריד את האינטרסים.

איתן כבל: העניין ברור, התמונה ברורה.

איתן כבל: פתחתי ואמרתי ומי שאוזניו היו כרויות מלכתחילה הבין בדיוק על מה אני מדבר.

איתן כבל: גברתי, אני רוצה לעבור להצבעות, לפחות של ההגדרות.

איתן כבל: בבקשה.

<אתי בנדלר: אני מציעה - - -

<אדר זהבי: אני רוצה עוד הערה קטנה.

<אדר זהבי: אני רוצה לגבי הגדרת ערוץ ספורט.

<אדר זהבי: אמר פה קודם חברי מיורוספורט לגבי ערוצים זרים, שאנחנו אמורים להחיל את החוק שלנו על העולם.

<אדר זהבי: שאלתי היא אחרת, לגבי ערוצים כמו יורוספורט, אתם רוצים להחיל על העולם, בבקשה, אבל לגבי הערוצים הפחות חוקיים שצריכים להיכנס לארץ, לגבי ערוצי Bein, לגבי ערוץ של Bein שרוצה פתאום להירשם כערוץ ספורט, האם הוא נמצא פה בהגדרה הזאת?

איתן כבל: בבקשה.

<אסף וסרצוג: אם הוא ערוץ ספורט, אז כן.

איתן כבל: אם הוא יעמוד במה שהחוק קובע, אני לא רואה מניעה.

<אסף וסרצוג: אם הוא יעשה משהו פלילי וישדר - - -

<אדר זהבי: זה לא מה שכתוב פה, אסף.

<אדר זהבי: אם ל-Bein יש אכן זכויות, ועכשיו אנחנו מחילים את החוק שלנו על כל העולם - - -

<אסף וסרצוג: זכויות בישראל?

<אדר זהבי: פה כתוב "'ערוץ ספורט' - ערוץ ש-50% לפחות מזמן השידור שלו מוקדשים לתכנים בנושא ספורט.

<אדר זהבי: ", לא כתוב פה שום דבר לגבי ישראל.

<אדר זהבי: מה שאני אומר שאכן ל-Bein יש זכויות, אבל לא בישראל, והוא משדר לישראל.

<קריאות: - - -

<אדר זהבי: עם כל מיני אמצעים הוא משדר לישראל.

איתן כבל: הבנתי מה שאתה אומר.

<אסף וסרצוג: - - -

איתן כבל: אסף, חבל על הזמן.

<אדר זהבי: אני לא רוצה פה זליגה של ערוצים פירטיים לעסק הזה.

<אדר זהבי: זה הכול.

איתן כבל: אני אתך בעניין הזה.

איתן כבל: אנחנו נצביע.

איתן כבל: אנחנו אחר-כך נשב ואני רוצה לקבל הבהרה ממך, ואם נידרש לעשות תוספת כזאת או אחרת, כדי למנוע מצב כמו שזהבי אומר, נוסיף את זה בדיון הבא.

איתן כבל: אין פה סיפור.

איתן כבל: אני לא רוצה שנמתח את הדיון יותר ממה שצריך, אבל אתה מעלה נקודה, ואני מבקש תשובה ברורה וחדה בעניין הזה.

איתן כבל: בבקשה, גברתי.

<אתי בנדלר: אדוני, אני מציעה דבר כזה, שחוץ מההגדרה "זכות במפעל ספורט משמעותי", שזה ברור שזה מפעל ספורט - - -

עיסאווי פריג': איפה זה?

<לאה ורון: ההגדרה הראשונה והגדרה אחת לפני אחרונה בסוף.

<איתמר חרמון: "מפעל ספורט" צריך בשביל הגדרה של ערוץ.

<איתמר חרמון: "מפעל ספורט משמעותי" אפשר שלא.

<קריאה: גם "מפעל ספורט משמעותי" צריך.

<אסף וסרצוג: לא להגדרה של הערוץ.

<אתי בנדלר: אני מציעה, אדוני, להצביע - - -

<קריאות: - - -

איתן כבל: חברים יקרים, זה שאני עושה את העבודה בשבילכם עכשיו, הייתם צריכים להיות מוכנים בעניין הזה.

<אתי בנדלר: אני מציעה להצביע על כל ההגדרות, למעט "זכות במפעל ספורט משמעותי" ו"מפעל ספורט משמעותי", ולאחר מכן אם הוועדה תחליט לפצל את ההצעה הזאת באופן שהיא תתייחס רק לנושא הערוצים ולא תתייחס למפעלים, נשמיט מההגדרות שאושרו את החלקים שאינם רלוונטיים לעניין.

איתן כבל: תודה.

איתן כבל: מי בעד?

איתן כבל: בעד סעיף ההגדרות – פה אחד

איתן כבל: אושרו.

עיסאווי פריג': מה לגבי "לרבות"?

איתן כבל: אחר כך נחזור, ואם צריך נחזיר ונוריד.

<לאה ורון: חבר הכנסת איציק שמולי הצביע במקום חבר הכנסת יוסי יונה.

איתן כבל: תודה רבה לכם.

איתן כבל: הלאה.

<אתי בנדלר: בשלב זה אני מזכירה שלא היתה הצבעה על ההצעה של תמיר אפורי להוסיף הגדרה ל"אמצעים טכנולוגיים".

<אתי בנדלר: אני מציעה להצביע גם על ההגדרה הזאת, ושוב, אם לא יהיה בה לאחר מכן שימוש, בחלק שהוועדה תאשר לקריאה שנייה ושלישית, לא נכלול את זה.

איתן כבל: בשלב הזה אתה מטביע חותם.

עיסאווי פריג': תגידי את התוספת.

<אתי בנדלר: אני רק מבהירה שהיתה החלטה קודם למחוק מהמילים "רישיון לשידור" את המילים "לרבות רישיון משנה".

איתן כבל: מה שביקש מר אפורי זה לעשות העתק הדבק מחוק שכבר עסקנו בו לגבי מה זה אמצעים טכנולוגיים.

איתן כבל: זה תוספת טכנית.

איתן כבל: היא משמעותית, אבל טכנית לחלוטין.

איתן כבל: מי בעד התוספות האלה, ירים את ידו.

איתן כבל: בעד ההגדרה – פה אחד

איתן כבל: תודה רבה.

איתן כבל: אושר.

איתן כבל: אנחנו מתקדמים.

<אהוד מילנר: לגבי ההגדרות.

איתן כבל: אודי, נשמה, נסענו.

<אהוד מילנר: בקשר להגדרות.

<אהוד מילנר: יש פה הגדרה להגדרת "ספק תכנים".

<אהוד מילנר: בספק התכנים מוגדר שאם מישהו רוצה לפתוח שידור בישראל, הוא הופך להיות ספק תכנים אם הוא נרשם במרשם, ואנחנו מחויבים למכור לו את ערוצי הספורט.

<אהוד מילנר: יכול להיות – היום אין מצב כזה – יכול להיות מצב כמו שהיה בעיתונות, שיגיע משהו כמו חינמון, יחליט פתאום שהוא רוצה שכל המנויים יעברו אליו, והוא רוצה לפתוח לכל הציבור את השידורים שלו בחינם, אנחנו מחויבים למכור לו.

<אהוד מילנר: למעשה זה מעקר לנו את כל המכירה לגופים אחרים.

<אהוד מילנר: היום אם היה מגיע גוף כזה, לא היינו פוגעים באחרים ומוכרים בחינם לכולם.

איתן כבל: זו שאלה מעניינת.

איילת נחמיאס ורבין: אני אומרת לעצמי, זה נותן לאיתן רעיונות.

איילת נחמיאס ורבין: הלוואי והיה בא מישהו ופותח את כל התכנים בחינם לציבור.

איילת נחמיאס ורבין: מה השאלה פה בכלל.

<אהוד מילנר: זה מרוקן את כל עולם התוכן.

איילת נחמיאס ורבין: לאוהבי הספורט שבינינו אתה נוגע בנקודה כואבת.

<דרור שטרום: לא הבנתי את הבעיה.

<דרור שטרום: אם יש מחיר שוק ואדם בא ומשלם עבור זכויות שידור את מחיר השוק, ורוצה להפיץ את מרכולתו בחינם, זה עניין שלו.

<דרור שטרום: כל עוד הוא לא מונופול, החוק לא עוצר אותו.

<מיכל רפאלי כדורי: הוא חייב למכור לו, זאת הבעיה.

<דרור שטרום: אז מה אם הוא חייב למכור לו?

<דרור שטרום: הוא ימכור לו בכסף.

<דרור שטרום: הוא רוצה להפיץ בחינם, כל עוד הוא לא מונופול, אף אחד לא אוסר על זה בשום מקום בעולם.

<קריאות: - - -

<חגי נצר: יש חוק שאוסר את זה, חוק ההגבלים העסקיים.

<חגי נצר: ככה אתה חותר תחת התחרות.

<חגי נצר: הרגת את התחרות.

איתן כבל: למזלכם דרור שטרום לא חוזר להיות הממונה על ההגבלים.

<מיכל רפאלי כדורי: דרור שטרום מייצג צד.

איתן כבל: בסדר גמור, לגיטימי.

<מיכל רפאלי כדורי: יש לזה פתרון פשוט מאוד.

איתן כבל: שנייה.

איתן כבל: יש לי כאן מחלוקת עם דרור בעניין הזה, אבל לא נפתח אותה כאן.

איתן כבל: זאת שאלה מעניינת.

<מיכל רפאלי כדורי: אפשר לפתור אותה.

איתן כבל: שנייה, ברשותך.

איתן כבל: זאת שאלה מעניינת.

איתן כבל: אודי, אני לא מתכוון לעסוק בה ברגע זה.

איתן כבל: זה סמינר, אתה יכול להמליץ על סמינר באוניברסיטה.

איתן כבל: אני לא מזלזל בזה.

איתן כבל: מי כמוני מכיר את העניין הזה.

איתן כבל: אני אנסה מאחורי הקלעים, עד הדיון הבא, לשאול מה המשמעויות של הדברים.

איילת נחמיאס ורבין: שאלת תם.

איתן כבל: זו שאלה טובה.

איתן כבל: אם זה קרה עם עיתון, יכול ויקרה מחר בן-אדם שישתלט על השוק בצורה הזאת.

איתן כבל: זה לא רק עניין של מונופול.

איתן כבל: בסוף כל אחד שיש לו כסף וגם רוצה אולי להלבין כסף, זו יכולה להיות דרך.

איתן כבל: אתה קונה את כל הזכויות, אבל אני לא רוצה לפתוח כאן את הדיון - - -

איילת נחמיאס ורבין: אומנם שלדון הפסיד 730 מיליון שקל על ישראל היום, אבל אני לא בטוחה – עכשיו רגע ברצינות - - -

איתן כבל: אני לא רוצה לפתוח את זה.

איילת נחמיאס ורבין: אתה כן הולך לפתוח את זה מאחורי הקלעים, אז אני אומרת - - -

איתן כבל: לא.

איתן כבל: אני לא מתכוון להכניס את זה לחוק.

איילת נחמיאס ורבין: זו סוגיה.

איילת נחמיאס ורבין: במחירים של הליגות זה לא הגיוני.

<מיכל רפאלי כדורי: אני חושבת שאתם צריכים להיות רגישים לזה, בעיקר שאנחנו, יס והוט, תחת משטר, אנחנו לא יכולים לשדר פרסומות, מותר לנו לעשות רק מה שמותר לנו, אבל העולם משתנה.

<מיכל רפאלי כדורי: אני אומרת את זה בין היתר גם כדי להגן על זכייניות ערוץ 2 ועל העיתונים.

<מיכל רפאלי כדורי: היום יש שחקנים חדשים שאיסור הפרסומת לא חל עליהם.

<מיכל רפאלי כדורי: אני אוהבת את זה, אני לא אוהבת את זה, זה המצב.

<מיכל רפאלי כדורי: יכול לבוא מישהו כזה שאודי דמיין ולהתפרנס מפרסומת בספורט ולגמור את הענף כולו.

<מיכל רפאלי כדורי: אני חושבת שאתם צריכים להיות מודעים לזה.

איתן כבל: מיכל, את אומרת דברי טעם, ואני אומר את זה בכל - - -

<מיכל רפאלי כדורי: אז למה אתה לא מקשיב לי?

איתן כבל: אני מקשיב - - -

<דרור שטרום: הוא פשוט לא מציית.

איילת נחמיאס ורבין: היא לא מורגלת בזה, דרור.

איתן כבל: מיכל, קודם כול, זה יפה שאת מצליחה להגיד יס והוט בנשימה אחת עם חיוך על השפתיים.

איתן כבל: פעמי משיח.

איתן כבל: נצא לראות איפה החמור.

איתן כבל: זה בסדר, היה שווה לקיים את הדיון הזה רק בשביל זה.

עבד אל חכים חאג' יחיא: לך אחרי החבל, תגיע לחמור.

<מיכל רפאלי כדורי: שמעת אותי אומרת את זה?

איתן כבל: לא, אני אומר הכול - - -

<מיכל רפאלי כדורי: יס חברה נהדרת.

<מיכל רפאלי כדורי: עוד פעם שאני אגיד את זה?

איתן כבל: סליחה, חברים יקרים, אני לא פותח את הדיון בשאלה הזאת, אני לא מתעסק עם העניין הזה בשלב הזה.

<דרור שטרום: חשבתי שהמטרה של כולם פה היא להוריד את המחירים לצרכן.

איתן כבל: תודה.

<דרור שטרום: פתאום כשרוצים להוריד לאפס – לא.

איתן כבל: דרור, תזכור שכל אחד סביב השולחן הזה, מטרתו היא להוריד את המחיר.

איציק שמולי: אתה יודע מה אומרים על מי שנכווה ברותחין, דרור.

איתן כבל: תודה.

איתן כבל: אנחנו מתקדמים.

<אסתר פלדמן: 6סה.

<לאה ורון: מה קרה ל-6סד?

<אסתר פלדמן: זה מפעל ספורט.

איתן כבל: הלאה.

איתן כבל: גברתי, תסביר את הסעיף הזה, נתחיל התייחסויות ונצביע.

איתן כבל: זה כבר לא הגדרות, אנחנו במהויות.

<אתי בנדלר: כולל התוספת "בכפוף לכל דין" – מה הכוונה.

<אסתר פלדמן: זו חובת המכירה.

<אסתר פלדמן: זו ההוראה המרכזית בפרק, כשלפי ההגדרות שקראנו, מפיק ערוץ ספורט יהיה חייב למכור רישיון לשידור אותו ערוץ, לכל ספק תכנים רשום.

<אסתר פלדמן: הכנסנו את המילים "בכפוף לכל דין" על מנת שזה ייתן מענה ראוי להבנתנו לחששות שהעלו החבר'ה ששואלים: האם אנחנו יכולים לתת רישיון לשידור?

<אסתר פלדמן: האם אנחנו יכולים למכור משהו שאין לנו?

<אסתר פלדמן: האם אנחנו יכולים לשרשר הלאה זכות שלא ניתנה לנו?

<אסתר פלדמן: זה כדי להפיג את חששותיכם.

<אסתר פלדמן: בסעיף האופרטיבי אנחנו קובעים שכל מכירה תהיה בכפוף לכל דין.

<אסתר פלדמן: כלומר, מה שניתן למכור – יימכר; מה שלא ניתן למכור – אין חובה למכור.

איתן כבל: אני פותח.

איתן כבל: זה נושא חשוב.

איתן כבל: מי רוצה להתייחס?

איתן כבל: אפורי, שטרום, ונפתח את הדיון.

איתן כבל: דרור, בבקשה.

איתן כבל: דרור שטרום, תציג את מי אתה מייצג.

<דרור שטרום: אני מייצג את RGE, והקושיה שאני רוצה להעלות היא דווקא בניגוד לאינטרס.

<דרור שטרום: אני דווקא רוצה לפתוח.

<דרור שטרום: אני מבחין בחוק הזה בין החלק שעליו דילגנו לבין החלק הזה של מכירת ערוצים.

<דרור שטרום: אנחנו בעד הטלת חיוב במכירת ערוצים, זה עוזר גם לנו, לא חסכתי לעצמי את התיאור ששמעתי מחברתי מיכל רפאלי-כדורי על מונופולים אדירים שהיא נתקלת בהם, אבל אני צריך לזכור שיש לנו דואופול שהוא מטרת הישיבה הזאת, והוא הסיבה הישירה לו.

<דרור שטרום: ולכן לנו הסעיף הזה עוזר במשא-ומתן מול גופי השידור, כי לנו קשה להסתדר אתם, וטוב לנו מאוד שיהיה מנגנון כזה.

<דרור שטרום: השאלה שלי, כבוד היושב-ראש וחברי הכנסת, היא, מדוע אנחנו צריכים את הנוסח המסורבל שמפנה אותנו רק למפיקי ערוצי ספורט, שלהם יש מפעל שהמועצה הכריזה עליו, וכולנו יודעים שהכרזות כאלה אורכות זמן וזה תהליך מינהלי?

<דרור שטרום: למה לא ייאמר פשוט, שכל מפיק ערוץ ספורט במדינה מוכר את מרכולתו לכל ספק תכנים?

<דרור שטרום: פשוט שוק פתוח.

<דרור שטרום: כל ספק תכנים שרוצה, מפיק ערוץ ספורט של תחרויות מסוימות, יכול לקבל אותן במנגנון של בירור המחיר, ובזה נגמר הסיפור.

<דרור שטרום: למה צריך להתחיל עכשיו לרדוף אחרי המועצה בבג"צים למה היא הכריזה עלי ולא הכריזה עליו?

<דרור שטרום: הרי כולנו יודעים בסוף שכל העולם של רישיונות מינהליים והכרזות, אנחנו בעידן האינטרנט היום.

איתן כבל: אחרי שאמרת שזה לא האינטרס שלך.

איתן כבל: מה האינטרס?

איתן כבל: דרור, על פניו מה שאתה אומר נשמע לי הגיוני, אבל אני מניח שיש כאן הגיונות נוספים.

איתן כבל: ברשותכם, קודם כול, אפורי.

איתן כבל: מר אפורי, שקודם כול אסף יתייחס?

<תמיר אפורי: אני בנושא אחר.

איתן כבל: בבקשה.

<אסף וסרצוג: השאלה בהתערבות היא פשוט מידת ההתערבות.

<אסף וסרצוג: כשישבנו סביב הסוגיה הזאת, כל הגורמים – הרי בסופו של דבר אנחנו רוצים להסיר חסמי כניסה וחסמי מעבר – השאלה היתה איזה ערוצים הם ערוצים רלוונטיים.

<אסף וסרצוג: דע גם איזה ערוצים באים ויושבים פה מסביב לשולחן, שאלה כנראה גם הערוצים הרלוונטיים, ולכן רצינו להגדיר איזה סף רלוונטי - - -

<דרור שטרום: אין אחרים.

<אסף וסרצוג: אולי יש, אולי אין.

<אסף וסרצוג: יש אחרים, הם פשוט לא פה.

איתן כבל: אסף, האם יש למשל סביב השולחן הזה – פה רוב השחקנים, אם לא כולם - - -

<אדר זהבי: אנחנו לא יודעים מה המפעלים הרלוונטיים.

איתן כבל: חוץ ממה שאמר זהבי על Bein, האם יש פה מישהו למשל – אני אומר עכשיו ברצינות – שמתנגד להצעה כפי שמציע דרור?

<אסף וסרצוג: הם לא פה.

איתן כבל: אני שואל קודם כול את מי שפה.

איתן כבל: הנחת העבודה שלי היא שהרוב פה.

איתן כבל: מספיק שיש אחד, אבל לפחות מהשחקנים המרכזיים - - -

<אתי בנדלר: אני אומר לאדוני.

<אתי בנדלר: לכאורה ההצעה נראית שובת לב ואפילו מפשטת את הדברים ויכול להיות שיש לה מקום, אבל צריך לבחון את העניין הזה.

<אתי בנדלר: הרי בסופו של דבר יש כאן גורמים שיש להם זכויות, יש להם זכויות קנייניות, והצעת החוק הזאת באה כדי להתמודד עם כשל שוק.

<אתי בנדלר: ההרחבה שמוצעת כאן לא מתמודדת עם כשל שוק.

<אתי בנדלר: אם מדובר באיזה ערוץ אזוטרי שמשדר רק – אני לא יודעת מה, אני לא מבינה בזה – רק היאבקויות בשפה הרוסית - -

<דרור שטרום: זה אזוטרי, גברת בנדלר?

איתן כבל: היא כבר הזהירה.

איתן כבל: בסגנון רומי יווני...

<דרור שטרום: - - - הכי מבוקש.

<אתי בנדלר: - - השאלה היא למה צריך לחייב אותו למכור.

<דרור שטרום: אני רוצה לענות.

איתן כבל: אני אאפשר לך.

<אתי בנדלר: זו ההתלבטות היחידה שלי.

<אתי בנדלר: בסופו של דבר זה רישיון כפייה.

<אתי בנדלר: ורישיון כפייה, כשמחילים אותו, הוא בא להתמודד עם כשל מסוים.

<אתי בנדלר: כאן אין כשל, לכן אני בספק אם זה נכון להרחיב את זה כל-כך.

איתן כבל: בבקשה.

<עודד קרמר: אני מטעם "הצלחה", תנועה לקידום חברה כלכלית הוגנת.

<עודד קרמר: אני מייצג את ציבור הצופים.

<עודד קרמר: אני חושב שההצעה מצוינת.

<עודד קרמר: מטרתנו כצופים שכל תוכן שאפשר לראות, כל אחד יוכל לבחור באיזה פלטפורמה הוא מבקש לראות אותו.

<עודד קרמר: אם יש ערוץ של ערוץ "בדמינטון", אם הערוץ הזה מעניין, והצופים של הפלטפורמה יבקשו אותו, אין סיבה שלא תהיה חובת מכירה גם עליו.

<אתי בנדלר: למה רק על ספורט, אם כך?

<עודד קרמר: כי אנחנו מדברים על ספורט.

<אתי בנדלר: אולי תוכניות ילדים.

<אתי בנדלר: כל דבר.

<עודד קרמר: אני חושב שהובהר מראש שספורט הוא עניין חסר תחליף.

<קריאה: בתי קולנוע למשל.

<עודד קרמר: אנחנו מדברים כל הזמן על זה שספורט הוא עניין חסר תחליף.

<עודד קרמר: אין עוד ספורט.

<עודד קרמר: יש ספורט אחד.

איילת נחמיאס ורבין: ילדים.

איילת נחמיאס ורבין: ערוצי ילדים.

<אלעד מן: אני היועץ המשפטי של "הצלחה".

<אלעד מן: המאפיינים השוקיים של השוק הזה, אני חושב שכולנו יכולים להסכים על זה, אני חושב שזה גם הוכח במספרים, גם מבחינת שיקולי מעבר וגם מבחינת כשל השוק והתלות בתכנים האלה בהחלטת קבלת צפייה, הם ייחודיים, שלא כמו בתכנים אחרים.

<אלעד מן: זה בעצם כשל השוק.

<אתי בנדלר: אני מסכימה אתך, אבל השאלה היא אם אנחנו מדברים על כל התכנים בתחום הספורט או שצריך למקד את זה בתכנים שבאמת - - -

<אלעד מן: מה שאת עושה שאת מאפשרת קנייה, את לא מחייבת קנייה.

<אלעד מן: מי שלא ירצה לקנות את זה, ואם לא יהיה ביקוש לזה, אז לא יקנו.

<אלעד מן: אם כן יהיה ביקוש - - -

<אתי בנדלר: אני מחייבת מכירה.

<אלעד מן: נכון, אבל בזה את פותחת שסתום.

איילת נחמיאס ורבין: אתי, הם לא חייבים לקנות.

איילת נחמיאס ורבין: יש חובת מכירה, אין חובת קנייה.

איילת נחמיאס ורבין: אתי, אני מבינה מה את אומרת, אבל צריך להיזהר ברישיון כפייה.

<אתי בנדלר: כאן את עושה רישיון כפייה - - -

איילת נחמיאס ורבין: אני מבינה, על הכול.

איילת נחמיאס ורבין: תאמיני לי, הבן שלי משחק קריקט.

<אתי בנדלר: אם חברי הכנסת חושבים שזה יעודד פלורליזם יותר גדול בספורט, יאפשר פתיחה יותר גדולה של השוק הזה באופן שמתמודד עם כשלים קיימים, אז אפשר ללכת על זה.

איילת נחמיאס ורבין: אתי, אני לא חושבת שאפשר למיין את סוגי הספורט.

איתן כבל: ברשות

איתן כבל: כם אני רוצה להגיד את הדבר הזה.

איתן כבל: אני חושב, כמי שגם מכיר את התחום הזה לא רע, אני לא רוצה להתיימר - - -

איילת נחמיאס ורבין: אפשר לחשוב איזה קבוצה אתה אוהד, גם קבוצה.

איילת נחמיאס ורבין: ..

איתן כבל: תודה רבה לכם...

איתן כבל: אנחנו נצביע עם התוספת, אני אמליץ בפני חברי להוסיף את התוספת, ואם נגיע למסקנה בין לבין שעפנו על ההצלחה של שטרום, אני לא אהסס - - -

<אסף וסרצוג: הפסקתי באמצע להגיד מה עמד מאחורי זה, רק שיעמוד בפניכם.

<אסף וסרצוג: כמו שפחות או יותר עלה פה, השאלה היתה מה מידת הרלוונטיות של הערוץ.

<אסף וסרצוג: כמו שאמרה היועצת המשפטית יש פה עניין של פגיעה וגם בסופו של דבר אנחנו רוצים להסיר חסמי כניסה או חסמי מעבר בשוק ואנחנו מחפשים את הערוצים הרלוונטיים והאטרקטיביים.

<אסף וסרצוג: לכן חשבנו שהדבר הנכון הוא לייחד את הערוצים שיש בהם עניין, שהם הערוצים הרלוונטיים, מאחר שלא קיים כשל בשוק בערוצים, לצורך העניין אני אקרא להם "הלוא אטרקטיביים", מכיוון שלא צריך לחייב אותם למכור, הם מן הסתם ירצו למכור.

<אסף וסרצוג: זה בסופו של דבר עמד מולנו, וצריך לראות אם מרחיבים את זה מעבר.

איתן כבל: תודה.

איתן כבל: אני חוזר ואומר – חגי, זה משהו שאתה אומר לעצמך שאם אני לא אגיד, אני מזדקן בשנה?

<חגי נצר: הוא במקום בעיני.

<חגי נצר: אני גם מסכים עם הדברים - - -

איתן כבל: תודה רבה.

<חגי נצר: רגע, סליחה.

<חגי נצר: בדיוק בנקודה הזאת צריך להבהיר שזה חל על מפיקי ערוצים בישראל, ולא על כלל מפיקי הערוצים בעולם.

איתן כבל: נגיע לעניינים האלה.

איתן כבל: בבקשה, אפורי.

איתן כבל: משפט.

<תמיר אפורי: אני מבקש להתייחס לעניין של "בכפוף לכל דין".

<תמיר אפורי: אני חושב שזה לא נותן מענה מספק.

<תמיר אפורי: השיטה הזאת שמנסחים משהו בחוק ואומרים: בפרוטוקול אמרנו שזה בסדר.

<תמיר אפורי: הנוסח של החוק צריך לשקף - - -

איתן כבל: מה אדוני מבקש?

<תמיר אפורי: ביקשתי בהגדרות, אם לא בהגדרות, שיהיה פה.

<תמיר אפורי: אמרו לי כאן:

<תמיר אפורי: חכה שיגיע הסעיף המהותי.

<תמיר אפורי: הנה הסעיף המהותי.

<תמיר אפורי: אני מבקש שהרישיון שמבקשים לכפות על מפיק ערוץ ספורט לתת יתייחס אך ורק לתכנים שהוא בעל זכות היוצרים בהם.

<מיכל רפאלי כדורי: הוא לא בעל זכות יוצרים בכלום חוץ מאשר במגזין הספורט שלו.

<חגי נצר: זכויות שידור זה גם מוגדר בחוק זכויות יוצרים.

<תמיר אפורי: אני רק אגיד לשם הדוגמה - - -

<מיכל רפאלי כדורי: זכויות שידור זה לא זכויות יוצרים.

איתן כבל: מר אפורי, בבקשה.

<תמיר אפורי: אני רוצה להגיד לשם הדוגמה שאחד הדברים, לדעתי אף אחד באוצר - - -

<קריאות: - - -

איתן כבל: חברים, אני שמח שאת אהבתכם אתם מרעיפים אחד על השני בשידור חי, אבל, חברים יקרים, אתם יכולים לצאת החוצה, אם תשכנעו אחד את השני, סבבה, אולי תשכנעו אותנו, אין לי בעיה.

איתן כבל: בבקשה.

<תמיר אפורי: דוגמה אחת פשוטה מתייחסת לתוכן שנמצא ברקע של שידורי ספורט, גם בערוצי ספורט יש מדי פעם מוזיקה, שומעים מוזיקה בערוצי ספורט, לפי הנוסח שהממשלה מקדמת כאן מתקבל הרושם - - -

<מיכל רפאלי כדורי: אתה עושה פה טריק.

איתן כבל: אפורי, אם לא הייתי מכיר אותך, פותח חזיתות שכמוך - - -

<מיכל רפאלי כדורי: במוזיקה יש זכויות יוצרים, במשחקים יש זכויות יוצרים.

<תמיר אפורי: אני יכול להשלים את הדוגמה?

איתן כבל: ודאי.

<יורם בן דוד: אתה חושב שאני לחינם פה?

<יורם בן דוד: סתם באתי?

איתן כבל: בבקשה, אפורי.

איתן כבל: סיים.

איתן כבל: אם יש לאדוני חזית נוספת לפתוח, יודיע לנו...

<תמיר אפורי: אני אומר שוב דברים שדיברתי, כולל אתמול, עם משרד האוצר, והובהר לגמרי שמפיק הערוץ לא אמור לתת רישיון על דברים שהם לא שלו.

<תמיר אפורי: אני מבקש לכתוב את זה בחוק.

<תמיר אפורי: אני חושב שזו בקשה לגיטימית.

<תמיר אפורי: הדוגמה שנתתי על מוזיקה היא דוגמה מאוד פשוטה, מי שאמור לשלם לארגוני זכויות היוצרים בתחום המוזיקה זה הפלטפורמה במישרין, וככה זה עובד.

<תמיר אפורי: החוק צריך לתת לזה ביטוי.

<תמיר אפורי: אי-אפשר להגיד "בכפוף לכל דין", ועכשיו נריב מה זה נקרא "בכפוף לכל דין".

<אתי בנדלר: מה אתה רוצה?

<אתי בנדלר: מה הנוסח?

<תמיר אפורי: הצעתי נוסח, אני מוכן לחזור עליו שוב.

<אתי בנדלר: תחזור עליו.

<תמיר אפורי: הנוסח שהצעתי, אומנם הוא היה בהגדרה, אבל אפשר להעביר אותו בשינויים המחויבים, זו לא בעיה.

<תמיר אפורי: ברישיון לשידור הערוץ בסעיף 6סה – כתוב בסוף "רישיון לשידור הערוץ", אני מבקש שייאמר שרישיון לשידור הערוץ מתייחס לזכויות היוצרים שהם בבעלות מפיק ערוץ הספורט בלבד.

איתן כבל: מיכל, בבקשה.

<מיכל רפאלי כדורי: מר אפורי היקר מנסה לעוור את עיניכם.

<מיכל רפאלי כדורי: יש הבדל בין זכויות במוזיקת רקע וזכויות במוזיקה בכלל שיש בערוץ, שאותן הפלטפורמות משלמות, או פלטפורמות חדשות שאמורות לשלם לאקו"ם, לפדרציה, לארגוני זכויות היוצרים, לבין זכויות שידור שיש במפעלים ובמשחקים.

<מיכל רפאלי כדורי: לצ'רלטון, ל-RGE ולערוצי ספורט בכלל יש זכויות שידור של המפעלים האלה.

<מיכל רפאלי כדורי: אין להם זכויות היוצרים של הליגה האנגלית או של הליגה הספרדית.

<מיכל רפאלי כדורי: אני חושבת שמה שתמיר אפורי מנסה לעשות פה זה באצטלה שהוא דואג למוזיקה לזרוק את התשלום המיוחד.

<מיכל רפאלי כדורי: יבוא הערוץ, יגיד לפלטפורמה - - -

<תמיר אפורי: אני ממש לא דואג למוזיקה.

<אדר זהבי: את מבולבלת לחלוטין, מיכל.

איתן כבל: תודה.

איתן כבל: רצית לומר משהו?

איתן כבל: אתה מהנהן כל הזמן בראש.

איתן כבל: הנהנת.

איתן כבל: לא הפסקת להנהן.

<יהב דרורי: אני מפרטנר.

<יהב דרורי: אני מסכים לגמרי עם מיכל, זה מבקש לרוקן את התוכן מכל ההסדר.

<יהב דרורי: הנוסח "בכפוף לכל דין" עונה לכל הדרישות לעניין הזה.

<יהב דרורי: ואנחנו נקנה רישיונות - - -

איתן כבל: אני אוהב איך זה מתחלק, איך תמיד מסתדר הבעד והנגד.

<מיכל רפאלי כדורי: תקשיב להיגיון.

איתן כבל: אני מקשיב.

<מיכל רפאלי כדורי: הפלטפורמות מכירות את המקצוע שלהן.

<מיכל רפאלי כדורי: יש לנו רישיונות מאקו"ם - - -

איתן כבל: מיכל, לא השתכנעתי מהדברים של עו"ד אפורי בפעם הזאת.

איתן כבל: סליחה, גברתי, אני בסך-הכול התרשמתי.

איתן כבל: מותר לי להתרשם איך פלטפורמות מסתדרות.

איתן כבל: אדוני העורך-דין מייצג את פרטנר - - -

<מיכל רפאלי כדורי: לגופו של עניין אני מסכימה גם עם פרטנר.

<יהב דרורי: כשמשהו שגוי, יש הסכמה.

איתן כבל: הנושא "לגופו של עניין" מאוד מדויק פה סביב השולחן כל הזמן, לכן אני מוצא לנכון להתרגש בכל פעם מחדש.

<תמיר אפורי: משום שיש כאן כזאת התנגדות, אני מבקש להסביר.

איתן כבל: אפורי, תסביר, ואנחנו עוברים להצבעה.

<תמיר אפורי: היה כאן דיון, ארבעה, חמישה או שישה, מי יודע כמה, בחוק ההסדרים בשאלה זהה במהותה, כאשר הכנסת ביקשה לכפות העברה של ערוצים פתוחים - -

<אסף וסרצוג: בלי תמורה.

<תמיר אפורי: - - וסוכם בסעיפים שנחקקו בסופו של דבר – אני יכול להמשיך?

<תמיר אפורי: היה כאן דיון - -

איתן כבל: זוכר את הדיון.

<תמיר אפורי: - - הגיעו בו להסכמות וגם לנוסח.

<תמיר אפורי: אין שום הבדל בכלל בין העברה של ערוצים פתוחים שהכנסת כפתה במסגרת חוק ההסדרים ובין העברה של ערוץ הספורט שהכנסת מבקשת פה.

<תמיר אפורי: שם נקבעו סעיפים מאוד מפורטים, שאומרים - - -

איתן כבל: תודה.

<תמיר אפורי: אני רק אשלים את המשפט.

<תמיר אפורי: - - - שאומרים שהרישיון אינו בא לגרוע מזכויות יוצרים בתוכן הכלול.

<תמיר אפורי: גם כאן, בדיוק באותה מידה – ואני אומר שוב כי האוצר הבהיר את זה באוזניי יותר מפעם אחת – שלא מבקשים לכפות על ערוץ הספורט לתת מה שאין לו.

<תמיר אפורי: אם יש גורם צד שלישי, נניח הליגה האנגלית, או כל גורם אחר שנותן רישיונות לגורם שמפיק ערוץ ספורט, ואומר לו: נתתי לך רישיון לכבלים ולוויין, לא נתתי לך רישיון ל-OTT, אתה לא יכול לכפות.

<תמיר אפורי: אף אחד לא חושב ברצינות שאפשר לכפות העברה לפלטפורמה שלא כלולה בזכויות שמפיק הערוץ רכש, ולדבר הזה גם האוצר מסכים, הם רק רוצים להשאיר אותו עמום ומטושטש, בנוסח "בכפוף לכל דין".

איתן כבל: אפורי, כבר עברת למדינה אחרת בהסבר.

איתן כבל: עזוב.

איתן כבל: די, גמרנו.

איתן כבל: הבנתי.

איתן כבל: בבקשה.

<חגי נצר: מילה אחת לתמיכה באפורי.

<חגי נצר: סעיף 11 לחוק זכות יוצרים, 2007, קובע: "זכות יוצרים ביצירה היא הזכות הבלעדית לעשות ביצירה, או בחלק מהותי ממנה, פעולה, אחת או יותר, כמפורט להלן - - -", סעיף קטן 4, "שידור כאמור בסעיף 14 - לגבי כל סוגי היצירות.

<חגי נצר: " מה אומר סעיף 14? "שידור של יצירה הוא העברה קווית או אלחוטית, של צלילים, מראות או שילוב של צלילים - - - ".

<חגי נצר: מה שזה אומר במילה אחת שנכון שאת לא יצרת את היצירה, אבל כשאת מקבלת את זכויות השידור, נותן לך מי שיצר את היצירה הרחבה של זכות היוצרים, והיא ייחודית רק לך, ואת לא יכולה לעשות עם זה מעבר לזה.

<חגי נצר: לכן מה שאין לך, את לא יכולה למכור.

<אסתר פלדמן: אין שום בעיה.

<חגי נצר: זה מובהר בחוק ההוא, וזה לא מובהר מספיק פה.

<חגי נצר: זה בדיוק מה שהוא אומר.

<אסף וסרצוג: החוק ההוא זה היה רישיון לאפס.

<תמיר אפורי: זה לא שייך לשאלת המחיר, אין קשר.

<קריאה: אין פה שום מחיר, האם יש לך או אין לך, זה הכול.

<אסף וסרצוג: מה שאתה יכול לעשות היום, אתה יכול לעשות אחרי שהחוק הזה יעבור, אני לא נוגע בזה.

<תמיר אפורי: אז תכתוב את זה.

<אסף וסרצוג: לא.

<אסף וסרצוג: לא צריך.

<אסף וסרצוג: כתבת "בכפוף לכל דין".

<אדר זהבי: כפוף לכל דין זה ריק.

<אתי בנדלר: התבלבלתי.

<אתי בנדלר: האם תוצאת הוויכוח כאן וההבהרות שניתנו הן שאפשר לאסור על ערוץ להעביר את הזכויות האלה בניגוד לכוונת החוק כאן, זאת אומרת, למכור את הזכויות באופן כזה שהערוץ יהיה מנוע מלהעביר את הזכויות לערוץ אחר או לפלטפורמה אחרת?

<אתי בנדלר: האם זו המשמעות של הדברים?

<אתי בנדלר: אם כן, אין טעם בחקיקת החוק, אדוני.

איתן כבל: תודה רבה, גברתי, על דברייך.

איתן כבל: השתכנעתי עוד לפני.

<אתי בנדלר: אם אומרים לי דווקא נציגי הממשלה שזו המשמעות של המילים "בכפוף לכל דין".

איתן כבל: זה לא מה שאני הבנתי.

<אסף וסרצוג: לא.

<אסף וסרצוג: הכוונה שאי-אפשר לעשות מה שלא ניתן.

<אסף וסרצוג: זו היתה ההבהרה.

<דרור שטרום: זה מה שאומרת היועצת המשפטית.

<אתי בנדלר: אם חוק זכויות יוצרים מאפשר להגביל את המכירה - - -

<אסף וסרצוג: לא.

<אסף וסרצוג: כי אז הוא לא יכול לאחד למכור ולהגיד: לך יש לי את הזכויות האלה - - -

<קריאות: - - -

<אהוד מילנר: תכתבו את זה כך - - -

איתן כבל: לא.

איתן כבל: אני לא רוצה הסברים.

איתן כבל: אודי, בבקשה.

איתן כבל: תודה רבה.

איתן כבל: אתה רוצה להחליף אותי?

איתן כבל: חברים, אומרת כאן היועצת המשפטית שלנו אמירה.

איתן כבל: אל תגיד לי עכשיו למה אני מתכוון, בשביל זה אפורי מתפרנס, מלומר למה התכוונתי.

איתן כבל: אני לא רוצה שיתפרנסו פה עורכי-הדין סביב השולחן הזה ממה התכוונו, אני רוצה שהדברים יהיו ברורים, שהדברים שאומרת כאן היועצת המשפטית, שעלולים להסתתר תחת "בכפוף לכל דין" יובהרו.

<אתי בנדלר: כדי לדעת שאני מבינה – אני הבנתי מלכתחילה שאם יש לי זכויות למשל לשדר שלושה משחקים, לצורך העניין ערוץ שכולל גם משחקים מסוימים, אני לא יכולה על סמך הסעיף הזה לשדר משחק שאני כבעלת הזכויות, שנאלצת להעביר הלאה, לא רשאית בעצמי לשדר, אבל לגבי מה שכן יש לי זכויות מחייבים אותי למכור את זה הלאה.

<אתי בנדלר: אני חוששת ואני רוצה לוודא שהמילים "בכפוף לכל דין" לא ימנעו את זה ממני.

<אתי בנדלר: דהיינו, מה שלי, כמי שרכשה את הזכויות, יש לי זכות לשדר, אותו אני יכולה להעביר הלאה ולא מעבר לזה.

<אתי בנדלר: כך הבנתי את ההערה שלך, אבל אני לא רוצה שעל סמך המילים האלה "בכפוף לכל דין", אני לא אוכל להעביר - - -

<תמיר אפורי: מה שקרה בחוק ההסדרים זה כאין וכאפס לעומת מה שיקרה עם כל ארגוני הספורט בעולם אם הנוסח שגברתי מכוונת אליו יעבור, משום שהמשמעות היא השתלטות בוטה ביותר של המחוקק הישראלי על זכויות של ארגוני ספורט זרים.

<אתי בנדלר: אני נורא נבהלת.

<אתי בנדלר: אתה מכיר אותי כבר הרבה שנים.

<תמיר אפורי: לא עניין של בהלה.

<אתי בנדלר: אני מאוד נבהלת.

<אתי בנדלר: ביקשתי תשובה לשאלה מאוד-מאוד פשוטה - -

<תמיר אפורי: אני עונה.

<אתי בנדלר: - - ואם תגיד לי שזאת התוצאה, אבל היא הרת אסון, יחליטו חברי הכנסת אם לקחת את הסיכון הזה או לא לקחת את הסיכון הזה.

<אתי בנדלר: קודם תשובה לשאלה פשוטה.

<תמיר אפורי: אני לא מנסח את הסעיפים, אני מבקש הערות לנוסח של הסעיפים.

<תמיר אפורי: הבהיר האוצר יותר מפעם אחת ובכמה פגישות שלא יכפו עלינו לתת מה שאין לנו.

<תמיר אפורי: המשמעות היא מאוד פשוטה.

<אתי בנדלר: מה זה "מה שאין לנו"?

<תמיר אפורי: - - - אני לא יכול לתת לאינטרנט.

<אתי בנדלר: נכון, אבל מה שיש לך כן באינטרנט, תהיה חייב להעביר הלאה.

<חגי נצר: זה נגזר מהחוזה, זה נגזר מהרישיון.

<אתי בנדלר: בחוזה הראשון לא ניתן יהיה להגביל את האפשרות שלך – אתה תשדר באינטרנט, אבל אתה לא תיתן לאחרים.

<תמיר אפורי: החוזה המקורי, מי שמכתיב אותו זה בעלי הזכויות הבינלאומיים ולא הערוץ המקורי.

<תמיר אפורי: ואם בעלי הזכויות הבינלאומיים יגידו לי - - -

<אתי בנדלר: אז החוק רוצה להתגבר על האמור - -

<תמיר אפורי: אני רוצה לצטט דברים שנאמרו לי במילים מפורשות על-ידי נציג האוצר.

<אתי בנדלר: - - כדי שמי שמוכר לך את הזכויות מחוץ-לארץ יידע שהוא לא יכול להגביל אותך במכירה הלאה של אותן זכויות - - -

<תמיר אפורי: זה לא עובד ככה.

איתן כבל: תודה, מר אפורי.

עבד אל חכים חאג' יחיא: זה מה שאנחנו רוצים בחוק הזה.

איתן כבל: חאג', תודה.

איתן כבל: אודי, בבקשה.

<אהוד מילנר: המצב הוא שאם אתה קונה זכויות שידור, ואנחנו לדוגמה קנינו את הזכויות של הליגה הספרדית, אם רצינו להעביר את הזכויות לסלקום, היינו צריכים להסביר מי זה סלקום, מהם עושים, על איזה תשתית, איך המנגנון שלהם עובד, ואז קיבלנו אישור, או שלא.

<אהוד מילנר: המצב הוא שאם פרטנר רוצה לקנות את הזכויות, אנחנו צריכים לגשת עוד פעם לליגה הספרדית ולקבל אישור מראש לכך.

<אהוד מילנר: אין לנו זכות למכור את זה, הוגדר לנו להוט ויס, ויש עוד נושא, של שפה.

עבד אל חכים חאג' יחיא: הבקשה שלך לאישור של הליגה הספרדית, זה כרוך בתשלום נוסף שאתה צריך לשלם להם?

<אהוד מילנר: לפעמים כן, לפעמים לא.

<מיכל רפאלי כדורי: והוצאות - - -

איתן כבל: מיכל.

<אתי בנדלר: יש היום הסכמים קיימים.

<אתי בנדלר: אם אני מבינה נכון, מטרת הצעת החוק הזאת שמכאן ואילך, בהתקשרויות חדשות, הליגה הספרדית לא תוכל להגביל אותך - - -

<אדר זהבי: הם יכולים לא לאשר את זה, גברתי.

<אדר זהבי: אם אין להם זכויות, הם לא ייתנו.

<אדר זהבי: הליגה הספרדית – אי-אפשר שלא ימכרו את הליגה הספרדית לישראלים.

<אדר זהבי: אומרים: זו הליגה הספרדית וככה זה עובד.

<אדר זהבי: אנחנו נותנים זכויות לכל העולם, לא רק לך, בטלוויזיה, בכבלים ובלוויין, אנחנו לא נותנים לא לך ולא לאף אחד מהמשדרים האחרים זכויות באינטרנט.

<אתי בנדלר: בסדר גמור, אני לא מתווכחת.

<אתי בנדלר: אם הוא לא רוכש זכות לשדר באינטרנט הוא לא יכול למכור את זה גם למישהו אחר.

<אתי בנדלר: לגבי זה אין מחלוקת.

<אתי בנדלר: או שאם הוא מקבל הרשאה לשדר אך ורק באינטרנט, הוא יוכל למכור הלאה רק את הזכויות באינטרנט - -

<אדר זהבי: נכון.

<אדר זהבי: אנחנו לא יכולים לתת זכויות שאין לנו.

<אתי בנדלר: - - אבל הנקודה היא שאם אתה מקבל זכויות לשדר רק בטלוויזיה לצורך העניין, הם לא יוכלו להגביל אותך בהתקשרויות העתידיות, כי הם יידעו שהחוק יקבע משהו אחר, שאתה לא תהיה רשאי להעביר הלאה זכויות בטלוויזיה.

<אתי בנדלר: זאת אומרת, אלה הזכויות שיש לך, אותן תהיה רשאי למכור הלאה.

איתן כבל: תודה, גברתי.

<חגי נצר: להחריג הסכמים קיימים.

איתן כבל: חגי.

איתן כבל: נשמע קודם כול את חאג', אחר-כך נעשה סבב כאן, כי זאת נקודה מאוד-מאוד מרכזית וחשובה בתהליך.

איתן כבל: חאג', בבקשה.

עבד אל חכים חאג' יחיא: אני חושב שאנחנו לפחות, איך שאני רוצה שהחוק יהיה, איך שאני מתכוון שיהיה, שאם אתה קונה את הליגה הספרדית, זה אומר שיבינו שם שקנית אתה, זה יכול להיות מכל האנשים שיש להם רישיונות לשדר בישראל - -

<אהוד מילנר: אפס גמישות - - -

איתן כבל: אודי.

עבד אל חכים חאג' יחיא: - - ואז לא תצטרך, כדי להעביר את זה גם לסלקום, גם להוט, גם לפרטנר - - -

<אדר זהבי: חברים, אנחנו רק ישראל, אנחנו לא אמריקה ולא כל אירופה.

איתן כבל: חבר הכנסת זהבי.

איתן כבל: .. תודה.

איתן כבל: חבר כנסת מדבר.

עבד אל חכים חאג' יחיא: זה מה שאנחנו חושבים, לפחות בשם עצמי אני מדבר.

עבד אל חכים חאג' יחיא: אנחנו מתכוונים שביום שקנית לא יהיה מוגבל שאתה לא תוכל להעביר גם לאנשים - - -

<אהוד מילנר: זה לא המצב, ובטוח לא - - -

איתן כבל: אודי, תספור כל פעם שאתה אומר את זה.

עבד אל חכים חאג' יחיא: אחרי שמחוקקים את החוק, גם הספרדים יבינו שזה החוק בישראל, ואז הם יתיישרו.

עבד אל חכים חאג' יחיא: לא יכול להיות שהם יגידו שבישראל הם לא רוצים לשדר.

איתן כבל: תודה, חאג'.

איתן כבל: זה הנושא האחרון כי עוד מעט אנחנו צריכים לסיים את הדיון.

איתן כבל: אני רוצה לראות עד כמה אנחנו יכולים להתכוונן עם הסעיף הזה.

איתן כבל: אני רוצה שתבינו את הדבר הבא.

איתן כבל: משהו רטרואקטיבי, לפחות לשיטתי ואינני יודע מה עמדתה של היועצת המשפטית, אינני עושה.

<אתי בנדלר: חד משמעית לא עושה.

איתן כבל: מה שרטרואקטיבי הוא רטרואקטיבי.

איתן כבל: כל החוזים צופים פני עתיד.

איתן כבל: בעלי הזכויות בליגה הספרדית, הם רוצים שזה יגיע לכל מקום.

<אהוד מילנר: לא רוצים לאשר את זה.

איתן כבל: שנייה.

איתן כבל: לא אמרתי שלא, אודי.

איתן כבל: כשאתה בא, אם זה RGE, אומרים: סליחה, יש לי עכשיו חובה בישראל, אני צריך להציג את זה בכל הפלטפורמות שאני רשאי לתת.

איתן כבל: הוא יכול להגיד לך: מה פתאום, רק אתה תשדר.

איתן כבל: העיניים שלך כל-כך מצאו חן בעיני, שאני חותם רק אתך בגלל העיניים.

איתן כבל: אם הוא יגיד לך: אתה מעביר את זה גם לכל הפלטפורמות הנוספות, גם לפרטנר, גם לסלקום וגם לאחרים, יש לזה משמעויות כספיות מבחינתנו, וכשנגיע לעניין הזה, נדבר עליו.

איתן כבל: חברים, נכון, אני לא איש העולם הגדול, יצאתי מראש העין לא לפני הרבה שנים, אבל אני מבין דבר אחד או שניים, וניהלנו פה דברים יותר גדולים מהסיפור של זכויות השידור, מבלי להמעיט כהוא זה מהליגה הספרדית, ליגה אנגלית או ליגות אחרות.

איתן כבל: כל מה שאני מנסה לומר לכם זה דבר פשוט.

איתן כבל: מה שהיה עד היום, זה היה, לא נפר חוזים, לא נפר הסכמים, לא נגרום לשבירת כללים, כי מי אנחנו, זהבי?

איתן כבל: אתה צודק.

<אדר זהבי: לא נוכל להכתיב לעולם - - -

איתן כבל: יפה.

איתן כבל: מה שאנחנו אומרים "מהיום והלאה", כמו בכל מקום - - -

<אדר זהבי: בכל מקום לא עושים את זה.

<תומר תורג'מן: אני מנכ"ל ערוץ הספורט - - -

איתן כבל: הצניעות, אני יודע, היא חלק בלתי נפרד מהערוץ, אבל אדוני יתכבד וישב.

<אדר זהבי: איתן, ניהלת פה דברים הרבה יותר גדולים בלי ספק, אבל שוק זכויות השידור הוא שוק ייחודי ושונה מכל דבר אחר.

איתן כבל: תודה, זהבי.

איתן כבל: אני רוצה לשמוע גם עמדות שהן לא העמדה שלך.

<עודד קרמר: אני חייב להסכים, יש פה עניין מאוד בסיסי.

<עודד קרמר: אין ספק שזכויות השידור הן לא משהו שבשליטת הערוצים הישראלים, הם לא יכולים לשלוט בזה, הם גם להבא לא יוכלו לשלוט בזה, ועוד לא דיברנו על הוועד האולימפי למשל, שזה עולם - - -

איתן כבל: אל תתחיל אפילו את הדיון הזה.

<עודד קרמר: יש לזה גם צד שני, עם כל הכבוד למפעלים בחוץ-לארץ, אם אנחנו באים ואומרים שיש זכויות שידור שאי-אפשר לתת אותן, מה לגבי זכויות שידור שיש ולא משתמשים בהן?

<עודד קרמר: אם צ'רלטון קנו את זכויות השידור הסלולריות של ליגת העל בכדורגל, הגיע הזמן שישתמשו בהן ולא יקפיאו אותן וישימו אותן בארון, כמו ששמו אותן היום.

<עודד קרמר: אין היום שידורים סלולריים של הכדורגל הישראלי כמו שהיו בעונות שעברו.

<עודד קרמר: למה זה?

<עודד קרמר: אם יש לך זכויות, תהיה מחויב למכור את כולן.

<עודד קרמר: ואם אין לך זכויות, לא תוכל למכור אותן.

איתן כבל: תודה.

איתן כבל: בבקשה.

<שלמה פריזט: חזרנו למעשה לדיון במפעלים.

<שלמה פריזט: אומרים לנו עכשיו למעשה שכמו שלא ניתן היה למכור מפעלים כי התנגדו החברים מצ'רלטון, מ-RGE או מה שלא יהיה, כי הליגה הספרדית לא תסכים, מסתבר עכשיו שגם אי-אפשר למכור ערוצים לשיטתם כי הליגה הספרדית לא תסכים.

<שלמה פריזט: יצא שהכול אותו דיון, אדוני.

<אהוד מילנר: בכפוף לאישור.

<שלמה פריזט: הכול זה כפוף וכפוף, אבל אי-אפשר, זה מה שאמרת.

איתן כבל: חברים, תודה.

איתן כבל: העניין ברור.

איתן כבל: שטרום, ולאחר מכן יוגב.

<דרור שטרום: ממש בקצרה.

<דרור שטרום: צריך להפריד פה בין שני דברים שונים לגמרי גם באופי המגבלות – חבל לי שאני מפסיד את היועצת המשפטית, כי זו נקודה חשובה שהיא העלתה – כאשר ערוץ ספורט רוכש זכויות של מפעלים קונקרטיים, בין שהם מהותיים ודרמטיים ובין שהם רגילים, שם יש משא-ומתן על חלונות על הזכויות, אין מגבלות על ערוצי ספורט, זה עולם אחר לגמרי.

<דרור שטרום: ברגע שאנחנו, RGE, ואני מאמין שכך גם אחרים, ארזו את הערוץ ומעבירים אותו לספק תכנים אחד, הם יכולים להעביר אותו גם לספק תכנים אחר.

<דרור שטרום: ככל שכוונת היועצת המשפטית של הוועדה היא לבוא ולומר שמכאן ואילך לא ייווצרו הגבלות מלאכותיות שנועדו לחסום שחקן, ספק תכנים זה או אחר, הכוונה ברורה, וזה לא לפי כל דין, זה פשוט פיקציה.

<דרור שטרום: כשעושים פיקציה היא פיקציה.

<דרור שטרום: אם עושים הגבלה כדי למנוע חס וחלילה העברת תכנים להוט, ברור לגמרי שמכוונים להוט.

<דרור שטרום: ההגבלות שמקובלות בעולם הן הגבלות כמו שנאמר כאן, לפי חלונות, לפי טכנולוגיות שידור, אין הגבלות, אני לפחות לא ראיתי מעודי, ויכבדו אותי פה חברי שעושים בענף הזה שנים רבות, הגבלות לפי שמות שחקנים, אין דבר כזה.

<מיכל רפאלי כדורי: לפי טכנולוגיות.

<אהוד מילנר: יש שמות שחקנים - - -

<דרור שטרום: לא בערוצים.

<דרור שטרום: אתם כל הזמן חוזרים - - -

<מיכל רפאלי כדורי: דרור, בחייך, היינו שם בסרט הזה 20 שנה – בשפות, בטכנולוגיות.

איתן כבל: תודה.

איתן כבל: תודה.

איתן כבל: החלוקה ברורה.

איתן כבל: כן, יוגב.

<ניר יוגב: אני רוצה לעשות הבחנה בין המושג אינטרנט לבין המושג IPTV או OTT, שזה מושג שמדבר על טלוויזיה על האינטרנט, והוא מוכר יותר בעולם.

<ניר יוגב: ברור ששידור על גבי האינטרנט, שאין לו מנגנונים טכנולוגיים וכו', הוא מפחיד הרבה יותר את בעלי הזכויות בליגות, מצד שני, שידור של IPTV מקובל היום בעולם מאוד, ואין שום בעיה להשיג זכויות לשידור על IPTV.

<ניר יוגב: אנחנו מתקשרים עם הרבה מאוד בעלי זכויות.

<ניר יוגב: מי שרוצה, מקבל את הזכויות.

<ניר יוגב: אדוני, זו נקודה חשובה.

איתן כבל: היא ביקשה ממני להבין מה אתה אומר.

<לאה ורון: ועדיין אני לא מבינה.

<ניר יוגב: מה שאני מנסה להגיד שמי שמשדר טלוויזיה על גבי האינטרנט, IPTV, אין לו בעיה להשיג זכויות אם מבקשים מבעל הזכויות את הזכויות.

<ניר יוגב: העניין הוא שאתם מנסים להסדיר בחקיקה את החובה של אותם ערוצי ספורט להסדיר את הזכויות.

<ניר יוגב: זאת אומרת, הם צריכים לבקש – יכול להיות שאין להם זכויות, הם צריכים לבקש.

<ניר יוגב: אם הם לא רוצים למכור, כל מה שהם צריכים לעשות זה לא לבקש.

<ניר יוגב: צריך להסדיר את זה שיהיו חייבים לבקש ולקבל, כי הם יכולים לקבל אם הם מבקשים.

איתן כבל: תודה.

איתן כבל: יש לי עוד שתי דקות.

איתן כבל: בבקשה, אסף.

<אסף וסרצוג: ממש בקצרה.

<אסף וסרצוג: אנחנו לא מתגברים כאן על חוק זכויות יוצרים, זה הבהרנו.

<אסף וסרצוג: אנחנו לא כופים על בעלי זכויות למכור לכל ספק תכנים בארץ.

<אסף וסרצוג: לאור המצב העובדתי שקיים, רוב זכויות השידור נמכרות באופן טריטוריאלי.

<אסף וסרצוג: קיימות הגבלות, אבל רוב - - - טריטוריאלי.

<אסף וסרצוג: צריך לקבל הסכמות.

<אסף וסרצוג: היום כל הערוצים שנמצאים פה משדרים על גבי שלוש הפלטפורמות, כבלים לוויין ו-OTT, גם על האינטרנט.

<אסף וסרצוג: רק בחודש האחרון גם הוט התחילה לשדר על OTT לחלק מהיישובים.

<אסף וסרצוג: במסגרת הסדרה של משרד התקשורת, היא משדרת את כל ערוצי הספורט.

<אסף וסרצוג: אני לא יודע ממי היא ביקשה הסכמה, אם היא רחבה או לא, אבל היא עושה את זה.

<אסף וסרצוג: כל הערוצים הצהירו שהם מנהלים משא-ומתן עם פרטנר.

<אסף וסרצוג: אני מניח שאם הם מנהלים משא-ומתן עם פרטנר, זה מתוך ידיעה שהם יוכלו - - -

<אדר זהבי: עדיין צריך לכתוב את הדברים - - -

<אסף וסרצוג: שנייה.

<אסף וסרצוג: לא הפרעתי פה לאף אחד.

<אסף וסרצוג: זה המצב העובדתי, ולכן אנחנו משאירים הכול "בכפוף לכל דין".

<אסף וסרצוג: כלומר, אם החליט בעל זכויות מחוץ-לארץ, שהוא לא רוצה למכור מסיבה מסוימת טכנולוגיה מסוימת או לשחקן מסוים, את זה אנחנו לא יכולים לאכוף, אבל אנחנו אומרים שזה לא המצב הקיים וזה לא המצב הנוהג.

<אסף וסרצוג: אני מתחבר גם למה שדרור אמר, יכולות להיווצר כל מיני פרקטיקות שלא קשורות ליכולת שלי למכור הלאה את הערוץ, אלא כי אני לא רוצה מסיבות כאלה ואחרות, אבל בזה תיכף ניגע.

<אסף וסרצוג: בסעיפים הבאים אנחנו מסדירים את המצב הזה.

<מודי שרפסקי: איך אתה דואג שזה יימשך?

<אתי בנדלר: לא.

<אתי בנדלר: הוא יגיד בהסכם הבא שהזכויות שלו הן לא טריטוריאליות.

<אסף וסרצוג: אם הוא רוצה להרוויח פחות כסף או לעשות משהו כזה, הוא יכול לעשות את זה גם היום.

איתן כבל: תקשיבו טוב-טוב מה שאני אומר.

איתן כבל: אני מעלה את הסעיף הזה להצבעה.

<לאה ורון: 6סה(א) כפי שהוא.

<לאה ורון: אני אעשה עליו רביזיה.

<מיכל רפאלי כדורי: בשביל מה - - -

איתן כבל: סליחה, גברתי.

איתן כבל: אני יודע איך אני מנהל את העניינים שלי.

עבד אל חכים חאג' יחיא: למה להצביע?

איתן כבל: אני מעביר קודם כול את החובה.

איתן כבל: יכול להיות שיסת

איתן כבל: בר לי בין לבין שהטענות המועלות כאן הן כאלה שאנחנו חייבים לתת להן התייחסות נוספת, אבל אני רוצה להצביע עליו.

איתן כבל: אני רוצה גם להראות שאנחנו מתקדמים בתהליך.

עבד אל חכים חאג' יחיא: בכל מקרה לרשום רביזיה, אם תחזור בך.

איתן כבל: אין לי בעיה, זה עניינית.

עבד אל חכים חאג' יחיא: כדי לא לתקוע, כי אני אצביע נגד.

איתן כבל: אני לא רוצה לתקוע את זה, נהפוך הוא.

איתן כבל: מי בעד, ירים את ידו.

איתן כבל: בעד הסעיף – פה אחד

איתן כבל: תודה.

איתן כבל: יש רביזיה על הסעיף הזה.

איתן כבל: אתם מבינים שאני מתקדם בחוק.

איתן כבל: אני אומר גם לך, חגי, שמתם לב שכאשר אלה מסכימים, אלה מתנגדים, כשאלה מתנגדים, אלה מסכימים.

איתן כבל: זאת אומרת, אין אמת אחת.

איתן כבל: האמת היא מנקודת המבט של המציג.

איתן כבל: אני רוצה שנוציא תחת ידינו חוק מאוזן והכי טוב שאפשר.

איתן כבל: לכן אני מבקש, ואנחנו מדברים, אנחנו נמצא לעצמנו בנקודות המרכזיות את העוגנים הנכונים, בבקשה דברו ואל תתחפרו.

איתן כבל: תודה רבה לכם על הכול.

איתן כבל: הישיבה נעולה.